VUČIĆ: ZAMOLIO SAM LONČARA DA SE IZVINI\nVUČIĆ: ZAMOLIO SAM LONČARA DA SE IZVINI\nIzvor: Beta/FoNet,Lokalne novine | Obrenovac, 10.02.2020.\nPredsednik Srbije o ministru zdravlja koji je rekao da 'gleda da nema' Crnogoraca u srpskom zdravstvu\nPredsednik Srbije Aleksandar Vučić kazao je da je zamolio ministra zdravlja Zlatibora Lončara da se izvini zbog izjave kojom je uvredio crnogorski narod.\n"Da pokažemo razliku između nas i njih. I da se tom razlikom ponosimo, nadajući se da te razlike neće biti u budućnosti", zaključio je predsednik.\nOn je dodao da ne niko ne sme da kaže da "nemamo pravo da brinemo za položaj i poziciju srpskog naroda i srpske crkve".\nCenzus od tri odsto značiće i SNS-u kad bude opozicija\nPredsednik Srbije Aleksandar Vučić rekao je da 40 odsto žena na lokalu nije malo broj i da je teško ispuniti ga.\nVučić je kazao da Srpska napredna stranka dobija izbore "zahvaljujući ženskim glasovima" i ponovio da uprkos tome nije lako da žene čine 40 odsto izborne liste.\nOn je ocenio da su žene uspešnije, smirenije i da više vode računa o budućnosti.\nVučić je dodao da to "nije pitanje ravnopravnosti, nego objektivnosti".\nPredsednik je istakao da smatra demokratskim što je skupština prihvatila predlog poslanice Demokratske stranke Gordane Čomić, jer za vreme vlasti te stranke nisu usvajani predlozi opozicije.\nVučić je rekao da u narednih 10 godina niko u Srbiji neće ukidati cenzus od tri odsto i podsetio da je taj potez značajan za opoziciju.\n"To će značiti i SNS-u kada bude opozicija", kazao je Vučić.\nVučić je izjavio i da će biti nosilac liste Srpske napredne stranke i da će se boriti za svaki glas, a ne za "prikaz lažne demokratije".\n"Ni od koga neću da tražim da glasa za Šešelja, Šapića, Gocu Čomić, Čanka, moliću ljude da glasaju za Srpsku naprednu stranku, a ne za Socijalističku partiju Srbije ili bilo koga drugog, osim ako ne budemo u koaliciji", istakao je Vučić.\nOn je rekao da je glasanje "sveta stvar" i da ljudi nemaju prava da se ponašaju neodgovorno, jer ne odlučuju samo o svojoj sudbini, već i o sudbini svoje dece i roditelja, ali i svoje države.\nOn je rekao da treba da se sastane sa nemačkom kancelarkom Angelom Merkel i da veruje da će ključna tema razgovora biti Kosovo.\nNaglasio je da su svi razgovori o Kosovu teški, jer "svako rešenje koje bude dolazilo spolja, ili od Albanaca, odnosiće se na priznavanja Kosova".\nObilazeći kasarnu u Topčideru, Vučić je rekao da ne zna kada će biti nastavljeni razgovori sa Prištinom, ali smatra da stvari na kraju uvek moraju da se reše razgovorom.\nManjak radnika u Beogradu zbog većeg standarda\nOn je kazao je da stanovnici Beograda sada imaju viši standard i da želje bolje i plaćenije poslove, što je, kako je ocenio, dovelo do toga da ne postoji dovoljno radnika.\nVučić je, tokom obilaska Vojske Srbije u kasarni na Topčideru, rekao da će tih problema uskoro biti na svakom gradilištu i da po tom pitanju "mora nešto da se uradi".\nOn je podsetio da na gradilištu Beograda na vodi nema dovoljan broj radnika i da dovode radnike iz inostranstva.\n"Tražili su dozvolu da uvedu 150 radnika iz Indije da im damo dozvolu, zato što nemamo dovoljno radnika", rekao je Vučić i dodao da je na jednoj kuli tokom njegove posete u subotu bilo 290 radnika.\nOn je rekao da strani državljani rade za 500 evra platu, ali da imaju smeštaj i hranu, dok srpski radnici rade za 700 evra bez obezbedjenog smeštaja i hrane.\nVučić je rekao da će u Beogradu na vodi izgubiti izbore jer tu "žive bogatiji ljudi".\n"Ali i za 30 i za 50 godina neko će se setiti i reći ovo je bila Vučićeva ideja, to je bio zmijarnik, močvara, najtužnije mesto na svetu. Sada će biti najlepše", rekao je predsednik.\nPlate vojnika moraju biti veće\nOn je izrazio zadovoljstvo što je mnogo postignuto mnogo toga posle teških reformi, ali i istakao da plate vojnika moraju biti veće. Vučić je fotografije i poruku o poseti objavio na svom instagram profilu "Budućnost Srbije".\n"Da bismo imali veći broj vojnika, to moramo da uradimo, to je stvar koja nam je važna. Imamo oružja više. Stanje je mnogo bolje, ali moramo još da radimo, da se ubrza izgradnja stanova za vojnike i verujem da ćemo biti još uspešniji", naveo je Vučić na društvenoj mreži instagram.


Agencije , E. B.\nPresuda generalu i ratnom komandantu Vojske Republike Srpske Ratku Mladiću, izrečena danas u Haškom tribunalu, izazvala je različite reakcije u BiH. One se kreću od odobravanja do razočarenja, ali je zajednički imenilac svih izjava da se treba okrenuti budućnosti.\nVisoki predstavnik Valentin Incko smatra da je presuda izuzetno važan korak u privođenju pravdi onih pojedinaca koji su odgovorni za najužasnije zločine u BiH.\n- Zločini koji su počinjeni pod komandom Ratka Mladića, uključujući i genocid, naneli su ogromnu bol i patnju svima u BiH, čije posledice će se odraziti na mnoge generacije. Direktne žrtve i preživeli nakon ovih zločina stalno nas podsećaju na razloge osnivanja Međunarodnog krivičnog tribunala, na to zašto je njegov rad tako važan i zašto je pravda od suštinskog značaja za proces isceljenja celokupnog društva. Razumem da je za žrtve i preživele čekanje na pravdu bilo predugo, ali se nadam da će im ova presuda dati neki osećaj završetka i osećaj pravde, jer potreba za pravdom i njenim zadovoljenjem bezvremenska i univerzalna - kazao je Incko.\nVisoki predstavnik je pozvao vlasti u BiH i sve građane da poštuju presudu i da se suzdrže od njenog politiziranja.\n- Nema loših naroda, samo loših pojedinaca. Nadam se da će svi iskoristiti ovu priliku da se još jednom opredele za proces pomirenja. Pravda sama po sebi ne donosi pomirenje, ali je neophodan prvi korak u potrazi za zajedničkim viđenjem prošlosti i u pronalasku pune istine o događajima iz jula 1995. To viđenje je put ka sigurnoj i mirnoj budućnosti - zaključio je visoki predstavnik.\nČlan Predsedništva BiH iz Republike Srpske Mladen Ivanić, komentarišući presudu generalu Ratku Mladiću, rekao je da se od suda koji je tokom mandata, pre presude Mladiću, Srbima izrekao 5 doživotnih kazni i ukupno 758 godina zatvora, Hrvatima 166 godina, a Bošnjacima svega 41,5 godinu, ništa drugo nije moglo ni očekivati.\nOn je rekao da presuda generalu Mladiću pokazuje da se nastavlja sa negativnim odnosom prema Srbima i da će Haški tribunal ostati upamćen po tome da nije delio pravdu već politiku.\nIvanić je rekao da nikako ne treba odustati od podrške generalu Mladiću i da mu treba pružiti maksimalnu pomoć u žalbenom postupku.\nPredsednik PDP Branislav Borenović izjavio je Srni da je prvostepena presuda Haškog tribunala, kojom je nekadašnji komandant Glavnog štaba Vojske Republike Srpske general Ratko Mladić osuđen na doživotnu kaznu zatvora, pokazala da taj sud sudi samo Srbima i da ga ne interesuje pravda.\n- Haški tribunal je imao nameru da se na brutalan i okrutan način odnosi prema Srbima i ostaće upamćen po tome što je izricao isključivo drakonske kazne Srbima, a skoro nikakve optuženim Bošnjacima - rekao je Borenović.\n- Očekujem da se ospori ova kazna u žalbenom postupku. Želim da verujem da će se u žalbenom postupku mnoge tačke optužnice osporiti i na taj način pokazati da mnoge činjenice ne stoje na način na koji su danas izrečene - istakao je Borenović.\nPotpredsednik Narodne skupštine Republike Srpske Nenad Stevandić izjavio je Srni da je Haški tribunal, izricanjem prvostepene presude generalu Ratku Mladiću, potvrdio da je neobjektivan i da ne može biti merilo za pravdu i pravičnost.\n- Haški tribunal u svoje tabele nije hteo da upiše hrvatske generale Mladena Markača, Antu Gotovinu, komandanta muslimanskih snaga u Srebrenici Nasera Orića, pripadnike mudžahedinskih odreda, jer nisu bili u planu da budu okrivljeni. Projektovana je drugačija istorija - rekao je Stevandić.\nPotpredsednik Glavnog odbora SDS Mirko Šarović rekao je da će prvostepena presuda Haškog tribunala uzburkati strasti u BiH.\n- Razočaran sam jer sam očekivao drugačiju odluku. Ona nije konačna i nije pravosnažna, a u suštini će uzburkati strasti u BiH i neće doprineti onom zbog čega je osnovan Haški tribunal, a to je pomirenje u BiH - navodi Šarović.\nOn smatra da će se nakon ove presude svi unutar BiH svrstati na dve strane - jednu u Republici Srpskoj, gde će većinski izneti negativan stav prema ovoj odluci Tribunala i ostatku BiH gde će komentarisati na drugi način.\nPredsednik SDS Vukota Govedarica izjavio je Srni da svaka presuda donesena u Hagu doprinosi dodatnom razdoru među, ionako podjeljenim, narodima u BiH.\n- Svi oni koji misle da se na ovaj način dolazi do pomirenja nalaze se u zabludi. Ovo je samo put kojim je pomirenje u BiH znatno otežano - rekao je Goveradica.\nPredsednik DNS Marko Pavić konstatovao je da je Sud u Hagu napravljen da sudi Srbima i Republici Srpskoj i da je svoju ulogu očigledno i odigrao.\n- Te presude ne mogu uništiti kod svih nas osećaj nepravde, ali istovremeno ne mogu uništiti u nama ljubav prema svim ljudima koji su štitili svoj narod - rekao je Pavić.\nPavić je naveo da još ostaje nada da bi drugostepeni sud mogao isto postupiti kao i kod hrvatskog generala Ante Gotovine i još nekih generala kojima je suđeno u Hagu.\nOglasio se i predsednik SBB Fahrudin Radončić.\n- Ovo je istorijska presuda. Potvrđeni su svi monstruozni zločini, genocid u Srebrenici, kao što je četverogodišnja opsada Sarajeva i drugi zverski ataci na Bošnjake. Ali mislim da je istorijska šteta što Mladić nije osuđen i za genocid u opštinama Ključ, Kotor Varoš, Sanski Most, Prijedor, Vlasenica i Foča. Ljudski, gledajući žrtve i porodice koje su izgubile i po 30 svojih članova, prisećajući se svojih poginulih članova porodice i toga da sam preživeo svaki dan rata u opkoljenom Sarajevu, iskreno žalim što u Tribunalu ne postoji smrtna kazna – kazao je Radončić za “Avaz”.\nRatni načelnik Trebinja Božidar Vučurević izjavio je za “EuroBlic” da generalu Ratku Mladiću nije presuđeno ni danas ni juče, već da je njemu i “svim drugim istaknutim braniocima srpskog naroda u BiH” presuđeno pre 25 godina.\n- Kreatori razbijanja Jugoslavije su znali da će samo Srbi ginuti za svoju državu i braniti svoj narod, jer su za tu državu dva puta strašno stradali. Zato su od svetskih moćnika unapred osuđeni svi oni koji su se istakli u odbrani - istakao je Vučurević.\nOn je dodao da je generalu Mladiću danas samo pročitana presuda.\n- Ovo je veliki dan za pravdu, veliki dan za sve žrtve rata i stradanja u Bosni i Hercegovini, a naročito za porodice žrtava genocida u Srebrenici. Želim verovati da će društvo u BiH, zemljama regije, pa i celog sveta, imati snage da uči iz ove presude. Da ćemo, ako ništa drugo, svi početi uvažavati žrtve i boriti se da posledice zločina, za koje je Mladić osuđen, budu što je moguće više otklonjene - rekao Nermin Nikšić, predsednik SDP BiH.\nOdbrana nezadovoljna presudom\nAdvokat Darko Mladić, sin Ratka Mladića, kazao je nakon izricanja presude da odbrana nije zadovoljna doživotnom presudom za njegovog oca, te da je pravda zamenjena ratnom propagandom.\n- Ratko Mladić je u sudnici, tokom izricanja presude, rekao da je sve što se dešava u sudnici laž, da mu ne sudi Haški tribunal, nego NATO komisija i da je 40.000 srpskih žrtava sud ignorisao svih ovih godina - kazao je Darko Mladić.\nIstakao je kako je njegov otac poslao poruku da je "kriminalizovan građanski rat" kako bi pojedinci sebe zaštitili.\nNovi život u BiH\nPredsednik Asocijacije "Stvaraoci Republike Srpske" Momčilo Krajišnik izjavio je Srni da je nekadašnji komandant Glavnog štaba Vojske Republike Srpske general Ratko Mladić osuđen na početku procesa u Haškom tribunalu.\n- Očekivao sam da će Haški tribunal pri kraju svoga mandata smoći snage da presude izriče na osnovu argumenata, ali je očito da je podlegao inerciji da se oni koji su optuženi moraju osuditi. I general Mladić, koji je bio najvažniji vojnik u Republici Srpskoj, nije mogao izbeći nameru da bude osuđen - istakao je Krajišnik.\nOn je uveren da se ovom presudom neće doći do pomirenja i staviti tačka na jedan vid novog rata - rata rečima i mržnjom koja se reaktivira posle završetka svih suđenja.\n- Voleo bi da se stavi tačka na ova suđenja i da u BiH počne novi život - rekao je Krajišnik, koji je kao nekadašnji predsednik Narodne skupštine Republike Srpske bio osuđen u Haškom tribunalu za ratne zločine.\nReisu-l-ulema Islamske zajednice u Bosni i Hercegovini Husein ef. Kavazović smatra da je presuda Ratku Mladiću prilika za suočavanje s prošlošću.\n- Ovo je prilika da se svi, a posebno Srbija i zvaničnici među Srbima u BiH, suoče s prošlošću. Jedino istina o onome što se ovde dešavalo može biti osnova za povratak pomirenja - kazao je Kavazović za Fenu.\nOva presuda, dodao je on, dobiće dodatno na važnosti ako doprinese procesu pomirenja.\n- Žao nam je što Sud nije prihvatio dokaze da je i u drugim opštinama pored Srebrenice počinjen genocid. Sada je najbitnije da se okrenemo budućnosti i da se svi distanciramo od onih za koje je pred najvišim sudskim instancama dokazano da su učestvovali u organizovanim zločinačkim poduhvatima i da učimo svoju decu. Da ne ponavljamo greške iz prošlosti i da stanemo na stranu žrtava - kazao je Kavazović.\nVARNICE PRED POSEBNU SEDNICU NARODNE SKUPŠTINE RS Samo jedna tačka, a vlast i opozicija imaju RAZLIČITA VIĐENJA


TEMA: Žoze Saramago\n„Sreća ima mnogo lica. Putovati je, verovatno, jedno od njih.” Sa ovim motom, lik u ulozi sebe samog, autoportret između kiše i sunca, Žoze Saramago prošao je crte i mladeže portugalskog lica, na ćošku sedamdesetih i osamdesetih godina. Svako od nas, putnik "unutar samog sebe, kroz kulturu koja ga je oblikovala", može da se rastvori u rečima pisca i naslika svoje sopstveno portugalsko lice.\nSaramagova Portugalija, zemlja duge\n"Sreća ima mnogo lica. Putovati je, verovatno, jedno od njih". Sa ovim motom, lik u ulozi sebe samog, autoportret između kiše i sunca, Žoze Saramago prošao je crte i mladeže portugalskog lica, na ćošku sedamdesetih i osamdesetih godina. Svako od nas, putnik "unutar samog sebe, kroz kulturu koja ga je oblikovala", može da se rastvori u rečima pisca i naslika svoje sopstveno portugalsko lice.


Košarkaši Los Anđeles Klipersa izbili su na prvo mesto Zapadne konferencije, pošto su u derbiju posle produžetka savladali Memfis sa 112:107, a naši košarkaši Miloš Teodosić i Boban Marjanović nisu imali mnogo prilike da se istaknu.\nDuel između Klipersa i "grizlija" je na početku sezone retko ko video kao derbi Zapada i borbu za prvo mesto, ali su dva tima odličnim partijama takav status zaslužila. Uostalom, i u međusobnom okršaju su pokazali da pucaju na visoko ove sezone, pa nijednog trenutka nisu odustajali od pobede.\nU pomenutom meču u "Stejpls centru" viđena je velika borba i rezultatska klackalica, pošto nijedan tim nije uspeo da stekne prednost, kojom bi obezbedio trijumf. Koliko je zapravo u Los Anđelesu bilo zanimljivo, svedoči to što su domaći najveću prednost imali kada su poveli sa pet razlike, dok je Memfis imao za nijansu veće vođstvo (plus osam).\nNo, to nije bila garancija pobede, pa je meč odveden u produžetke. U dodatnih pet minuta nešto bolje su se snašli Klipersi, koji su u finišu uspeli da prelome i da tako dođu do 12. pobede u sezoni.\nU ovom trijumfu naši košarkaši nisu imali bogzna koliko prilike da se istaknu. Doduše, Boban Marjanović je igrao pet minuta i za to vreme provedeno na terenu uspeo je da postigne četiri poena i došao je do dva skoka.\nA kada smo već kod poena, Bobi ih je postizao na veoma atraktivan način, pošto je posle lepih asistencija još lepše zakucavao, ali mu očigledno trener Dok Rivers nije baš mnogo verovao, pa ga je brzo izveo iz igre i nije ga više vraćao.\nU još goroj situaciji bio je Miloš Teodosić, koji je ponovo ostao zaboravljen na klupi, te ni minut nije proveo u igri. Što se tiče najefikasnijih pojedinaca, kod Klipersa su se istakli Montrezl Herel sa 22, Danilo Galinari sa 20 i Lu Vilijams sa 15 poena.\nU redovima Memfisa bolji od ostalih bili su Mark Gasol sa 27 (imao je i 13 skokova), Džeren Džekson junior sa 20 i Majk Konli sa 19 poena.\nPre 12 godina je izazvala najveći PRELJUBNIČKI SKANDAL, od tada je nema i niko ne može da veruje da izgleda ovako brutalno na pola pete decenije /VIDEO/


Olga Danilović sa 17 godina osvojila prvi WTA turnir – mojKontakt portal – Radio Televizija Kontakt\nMlada srpska teniserka Olga Danilović osvojila je WTA turnir u Moskvi, pošto je u finalu sa 2:1 u setovima (7:5, 6:7, 6:4) savladala Ruskinju Anastasiju Potapovu.\nDanilovićeva je narpavila najveći uspjeh u karijeri! Uradila je nešto što nikome u istoriji nije pošlo za rukom, ušla je na turnir kao “laki luzer” i došla je do trofeja. Isto tako, postala je prva teniserka rođena u 21. vijeku koja je uspjela da osvoji WTA trofej.\nDanilovićeva je do plasmana u finale došla nakon pobjede nad Bjeloruskinjom Aliksandrom Sasnovič sa 2:1 u setovima. Potapovoj je meč polufinala na samo gem od poraza predala Tamara Zidanšek iz Slovenije.\nOlga i Anastasija su vršnjakinje, imaju po 17 godina i prve su igračice rođene 2001. godine ili kasnije koje su igrale u finalu nekog WTA turnira. Ruskinja zauzima 204. poziciju na svjetskoj rang listi, a srpska teniserka je 187. igračica planete.\nBio im je ovo prvi međusobni susret na WTA turu, dok su se u konkurenciji juniorki dva puta sastajale tokom 2016. godine. Oba duela pripala su ruskoj teniserki, piše Kurir.\nTurnir u Moskvi igrao se za nagradni fond od 750 hiljada dolara.


Meštani gornjih sela najzadovoljniji ulaganjem u poljoprivredu – GM Press\nDejan Kovačević, kandidat za predsednika Opštine Gornji Milanovac i predsednik OO SNS posetio je juče mesne zajednice Srezojevci, Brezna i Beršiči. U razgovoru sa poljoprivrednim proizvođačima istaknuto je da su najzadovoljniji odlukama opštine da se formira agrarni budžet.\n„Agrarni budžet će u narednom periodu biti svake godine za 10 % veći, kako bi za naredne četiri godine mogao da dostigne brojku od preko 70 miliona godišnje“ – rekao je Kovačević.\nPrema njegovim rečima, ulaganje u agrar i u infrastrukturu na seoskom području biće glavni cilj Srpske napredne stranke i u narednom periodu.\n„Agrarni budžet i Kancelarija za poljoprivredu pružili su pun doprinos razvoju prevashodno malih seoskih domaćinstava koja su već sada prerasla u srednja, a nadamo se da ćemo formiranjem zadruga u selima dobiti i ozbiljne poljoprivredne proizvođače koji će moći da, pored plasmana osnovnih sirovina, rade i celokupnu preradu, kako bismo dobili gotov proizvod i tako povećali cenu njihovog rada“ – istakao je Kovačević.\nOn je naveo primer početne proizvodnje koja podrazumeva samo prodaju krompira.\n„Ako nemate finalni proizvod od tog krompira, vi ne možete postići veliku cenu. Udruživanjem u zadrugarstvo i dolaženjem do finalnog proizvoda, povećaćemo i cenu rada naših poljoprivrednih proizvođača“- rekao je za u razgovoru sa meštanima ovog dela opštine Dejan Kovačević, kandidat za predsednika opštine i predsednik OO SNS.


Pomoć mladima sa juga da pokrenu sopstveni posao | Gde Investirati\nPomoć mladima sa juga da pokrenu sopstveni posao\nMladi starosti od 18 do 30 godina, koji su “na birou” najmanje tri meseca i imaju ideju za pokretanje spostvenog posla, mogu da se prijave na konkurs Evropskog progresa za dodelu bespovratne pomoći.\nPravo prijavljivanja imaju nezaposleni iz 34 opštine jugoistočne i jugozapadne Srbije.\nMladi treba da imaju prebivalište i planiraju da pokrenu biznis u jednoj od sledećih opština: Novi Pazar, Ivanjica, Nova Varoš, Priboj, Prijepolje, Raška, Sjenica, Tutin, Prokuplje, Blace, Žitorađa, Kuršumlija, Leskovac, Bojnik, Vlasotince, Lebane, Medveđa, Crna Trava, Vranje, Bosilegrad, Bujanovac, Vladičin Han, Preševo, Surdulica, Trgovište, Brus, Aleksinac, Gadžin Han, Doljevac, Merošina, Svrljig, Babušnica, Bela Palanka i Knjaževac.\n“Podsticanjem preduzetničkog duha među mladima putem ovog javnog poziva, Evropska unija i Vlada Švajcarske daju doprinos rešavanju problema visoke nezaposlenosti u ovom segmentu populacije” – kaže menadžer programa “Evropski progres” Grem Tindal.\nProgram će podržati do 20 “start-up preduzeća” u oblasti proizvodnje, informacionih tehnologija i prehrambene industrije sa najviše 10.000, a najmanje 2.500 evra po projektu.\nTo znači da će u odobrenoj vrednosti biti nabavljene mašine, oprema, uključujući i softver, koji su neophodni za pokretanje biznisa. Nakon što predlog projekta bude odobren, a pre nabavke tražene opreme, budući preduzetnici će započeti registraciju preduzeća kod Agencije za privredne registre.\nKandidati će u prvoj fazi dostaviti koncept poslovne ideje, a u drugoj će oni koji uđu u uži izbor imati obavezu da pohađaju obuke iz oblasti preduzetništva.\n“Samo oni koji uspešno završe program obuke i postignu unapred određene ciljeve ispuniće uslov da konkurišu sa kompletnim predlozima projekta” – kaže menadžerka sektora u okviru “Evropskog progresa” Ana Nedeljković.\nKonkurs je otvoren do 11. maja u 16 sati, a više informacija o samom pozivu, kao i detaljna dokumentacija za prijavljivanje nalaze se na sajtu “Evropskog progresa”.\nOvu aktivnost, koja za cilj ima da podstakne preduzetništvo među mladima, Evropska unija i Vlada Švajcarske podržaće sa 180.000 evra.\nPrevious Grad blokirao račune Simpa\nNext Kako se traži posao u svetu, a kako u Srbiji?\nU San Francisku otvorena crkva za hakere i osnivače startupa\nŽivot startup preduzetnika ponekad liči na religijsko iskustvo. Ove ljude iz svih krajeva sveta povezuje zajednička strast, a njihove tehnologije za njih su neka vrsta jevanđelja.\nDo 20. juna traju prijave za program podrške početnicima u biznisu\nRok za prijavljivanje za projekat podrške početnicima u poslovanju (start up) produžen do 20. juna, objavilo je Ministarstvo privrede Srbije.


Četiri saobraćajne nezgode za nedelju dana, vatrogasci intervenisali 13 puta | (Vesti - 06. 04. 2020) Subotica.com\nČetiri saobraćajne nezgode za nedelju dana, vatrogasci intervenisali 13 puta\n06.04.2020. u 10:05h\nU periodu od 30. marta do 5. aprila, na području Policijske uprave u Subotici dogodile su se četiri saobraćajne nezgode. U tri saobraćajne nezgode četiri osobe su lakše povređene, dok je u jednoj saobraćajnoj nezgodi pričinjena samo materijalna šteta.\nU navedenom periodu, policija je podnela devet zahteva za pokretanje prekršajnog postupka, izdata su dva prekršajna naloga i iz saobraćaja su isključena četiri vozača, od kojih je za dva vozača određena mera zadržavanja zbog teške ili potpune alkoholisanosti.\nPolicijska uprava Subotica subotička policija Policija Subotica saobraćajna policija vatrogasci vatrogasna četa saopštenje policijske uprave subotica izveštaj policije vatrogasno spasilački bataljon subotica


31. MARTA 2013. GODINE POČELA PRIMENA ZAKONA O ROKOVIMA IZMIRENJA NOVČANIH OBAVEZA U KOMERCIJALNIM TRANSAKCIJAMA\n"Zakon o rokovima izmirenja novčanih obaveza u komercijalnim transakcijama čija je primena počela 31. marta, trebalo bi da smanji nelikvidnost privrede i spreči poremećaje na tržištu", ocenila je savetnica u Ministarstvu finansija i privrede Nina Samardžić.\nOna je rekla da u ministarstvu očekuju da će primena ovog zakona dovesti do redovnosti u izmirenju novčanih obaveza i sprečavanja neblagovremenog plaćanja novčanih obaveza.\n"Mislimo da će se na taj taj način izbeći dosadašnja praksa da mala i srednja preduzeća, odnosno preduzeća manje ekonomske snage i finansijskih kapaciteta, kreditiraju ekonomski jača preduzeća i tako sama upadaju u nelikvidnost", rekla je Nina Samardžić.\nPrema njenim rečima, u Ministarstvu finansija i privrede očekuju da će javni sektor primenom ovog zakona na svim nivoima, od države, preko pokrajine, gradova, opština, do javnih preduzeća, obezbediti apsolutno poštovanje i redovno izmirenje obaveza koja javni sektor bude preuzimao od 31. marta 2013. godine.\nU Ministarstvu očekuju punu, a ne delimičnu primenu zakona, kojim su plaćanja javnog sektora privredi ograničena na 45 dana, a međusobna plaćanja kompanija na 60 dana.\nOna je napomenula da Zakon predviđa i više izuzetaka i precizirala da se obavezujući rokovi ne odnose na preduzeća koja su u stečaju i u restrukturiranju. Jedan od izuzetaka je, dodala je, Republički fond za zdravstveno osiguranje gde zakon predviđa da je opšti rok za izmirenje obaveza maksimalno do 90 dana.\nIzuzeci su i plaćanja između kompanija u slučajevima gde je neophodno da se ugovorom predvidi kreditni posao. "Tu zakonodavac propisuje mogućnost rokova plaćanja do 90 dana, ali uz uslov da se na polovini predviđenog ugovrenog roka reguliše polovina ukupne novčane obaveze. Zakonodavac ostavlja slobodu kompanijama da ugovore bilo koji rok plaćanja, ukoliko dužnik iz tog odnosa obezbedi ili prezentira ili preda poveriocu bankarsku garanciju koja će biti neopoziva i bezuslovna ili od banke avaliranu menicu", kaže Samardžićeva.\nZakonom je napravljen i izuzetak u ugovorenim poslovima poljoprivrednog gazdinstva ili zemljoradničke zadruge koja nabavlja osnovni repormaterijal za obavljanje osnovne delatnosti, pa u tim slučajevima mogu da se ugovaraju i duži rokovi od zakonom propisanih 60 dana.\nZa one koji ne budu poštovali zakon predviđene su i kazne i nadoknade, među kojima je i to da poverilac ima pravo da traži od dužnika nadoknadu za kašnjenje u iznosu od 20.000 dinara.\nPrekršajne kazne za pravno lice, privredni subjekt ili subjekt javnog sektora iznose od 100.000 do 2 miliona dinara, za preduzetnika od 10.000 do 500.000 dinara, a za vlasnika poljoprivrednog gazdinstva od 10.000 do 150.000 dinara. Takođe, predviđena je kazna od 5.000 do 150.000 za odgovorna lica u javnom sektoru, za zastupnika privrednog društva, zadruge i druga pravna lica.\nIzvor: Vebsajt Ministarstva finansija i privrede, 29.3.2013.


London, Moskva i Berlin: destinacije novih Kulturnih centara Srbije - Portal Pasaž\nPosted: 31. maja 2019. u 01:03 / by Milunka Nikolić / comments (0)\nNakon otvaranja Kulturnog centra Srbije u Pekingu 2018. godine, ministar Vukosavljević najavio je da će do kraja godine verovatno biti otvoren Kulturni centar u Londonu, a plan je da do kraja 2010. srpska kultura na ovaj način bude zastupljena i radom nove institucije u Moskvi. U planu je da se nakon Moskve otvori i Kulturni centar u Berlinu. Ove informacije ministar Vladan Vukosavljević preneo javnosti u intervjuu datom Sputnjiku nakon vesti da je ruska Vlada odobrila sporazum o otvaranju KC Srbije u Moskvi. Lokacija ovog kulturnog jezgra Srbije u ruskoj prestonici izabraće se u narednom periodu, a Vukosavljević je izjavio da “mora da bude u jako dobrom delu Moskve”\n-Nastojaćemo da bude pristupačan, na važnom i prepoznatljivom mestu, da bude izložen pažnji i ruske i brojne međunarodne publike. Ono što je važno, jeste da SKC vrši svoju kulturnu misiju, da se prikazuju bogati sadržaji i programi u predstavljanju našeg kulturnog nasleđa i savremenog stvaralaštva- izjavio je za Sputnjik ministar. Istovremeno, rekao je da postojeći Ruski dom u Beogradu prelazi fazu proceduralno formalog pravnog konstituisanja KC Rusije, iako je i do sada imao tu ulogu, ali se mora podvesti pod formu koju zakoni i procedure nalažu.\nJoš jednu bitnu informaciju u uvom intervjuu dao je minstar kulture a tiče se preplitanja resora dva ministarstva u funkcionisanju naših kulturnih centara u inostranstvu, Minstarstva kulture koje ima ingerenciju uređivanja programa i Ministarstva spoljnih poslova koje je odgovorno za rad kulturno informativnih centara van matice. Naime, veliki broj puta do sada, na primeru našeg jako dugo jedinog KC- u Parizu, pokazalo se da preklapanje nadležnosti ne donosi uvek najbolji ishod po funkiconisanja naših, po definiciji kulturno informativnih aktivnosti u ovoj formi, pa je ministar najavio da postoji mogućnost da rad ovih ustanova bude u isključivoj nadležnosti Ministarstva kulture. Vukosavljević je rekao da je “u razgovoru sa ministrom Dačićem” dobio “ohrabrujuće nagoveštaje da i oni ( Ministarstvo spoljnih poslova) stoje na sličnim stanovištima”.


Ispred filijale Komercijalne banke u Gračanici poslednjih nekoliko dana bili su dugački redovi, a razlog za gužvu je, kako saznaju tamošnji mediji, ogroman broj klijenata Albanaca, pre svega iz Preševa i Bujanovca, koji su došli da podignu novčanu pomoć od 100 evra koju je građanima uplatila Vlada Srbije.\nRed je dugačak i po nekoliko desetina metara. Pored meštana Gračanice, za novčanu pomoć čekaju i Albanci iz Preševa i Bujanovca, >> Pročitaj celu vest na sajtu SrbijaDanas.com << koji imaju srpske lične karte.\nSejdi Beka iz Sijerinske Banje kaže da dolazi treći put, jer je velika gužva i zahvaljuje Srbiji što je građanima dala pomoć.\nI Sinan Osmanović iz Medveđe čekao je u Gračanici da podigne novac, pošto ga je epidemija koronavirusa zatekla u Prištini, gde je bio kod ćerke.\nNovčana pomoć Vlade Srbije u iznosu od 100 evra na Kosovu i Metohiji se isplaćuje u filijalama Komercijalne banke u Gračanici, Štrpcu, Ranilugu i Kosovskoj Mitrovici.


Otvoreno prvenstvo Francuske u tenisu - Rolan Garos na Eurosportu - Eurosport\nOtvoreno prvenstvo Francuske u tenisu - Rolan Garos na Eurosportu\nOd ponedeljka 16. maja, Eurosport će direktno pratiti kvalifikacije za glavni turnir, koji počinje nedelju dana kasnije, a u petak 20.V od 11.30 na programu je žreb Rolan Garosa.\nUpdated 13/05/2016 at 21:29 GMT\nGledaoci Eurosporta biće u prilici i da vide sedmostruku šampionku Rolan Garosa, Amerikanku Kris Evert, koja će sa Barbarom i Matsom razgovarati o svojim utiscima o dešavanjima u Parizu, kao i čuvenog Rumuna, Iliju Nastasea, koji će takođe biti redovan gost u emisiji "Gejm, Set i Mats".\nPremijerno na programu Eurosporta naći će se najzanimljiviji dueli kvalifikacija za Rolan Garos, koje su na programu od 16. do 22. maja, a u petak (20.V) u 11.30 zakazan je žreb glavnog turnira, koji će Eurosport 1 ispratiti direktnim prenosom.\nSvakog dana glavnog turnira, koji počinje 23. maja, Eurosport 1 i Eurosport 2 pratiće kompletnu akciju iz Pariza direktnim prenosima, od 11 časova do okončanja poslednjeg meča.\nLjubitelji tenisa će i na Rolan Garosu biti u prilici da gledaju meč po svom izboru, jer Eurosport Plejer pokriva sva borilišta Otvorenog prvenstva Francuske.


PREOKRET Amerikanci nude 46 miliona evra za fabriku „Birač“ | Banjaluka.net\nPREOKRET Amerikanci nude 46 miliona evra za fabriku „Birač“\nDok „Batagon“ odugovlači sa otkupom potraživanja institucija Republike Srpske, iznenada je stigla ponuda renomirane američke kompanije „AluChem“ da za 46 miliona evra otkupi potraživanja svih povjerilaca Fabrike glinice „Birač“ u stečaju, nastavi proizvodnju i znatno proširi spektar proizvoda, otkriva portal Capital.\nAmerička kompanija, koja je prema podacima sa njihove zvanične web stranice osnovana 1978. godine, planira da osnuje preduzeće u BiH – „Aluchem Bosnia“, preko kojeg bi otkupila sva potraživanja.\nO ponudi će sutra biti informisana i Skupština povjerilaca fabrike “Birač”.\nNa sajtu kompanije „AluChem“ navedeno je da je jedan od najvećih proizvođača specijalnih aluminijumskih oksida u SAD. Кompanija proizvodi širok spektar kalciniranih, reaktivnih, tabularnih i aktiviranih aluminijuma kao i cirkonskog praha i drugih rafiniranih mineralnih proizvoda.\n„AluChem“ su 1978. godine osnovali Ronald L. Bell, Edvard L. Butera i Ronald P. Zapletal. Kompanija zapošljava oko 125 ljudi.\nU ponudi se navodi i da će novi sprektar proizvoda uključivati ploče od glinice, cement od kalcijum aluminata, katalističke zeolite, katalističku glinicu…\nStečajni upravnik Fabrike glinice „Birač“ Lazo Đurđević potvrdio je danas za Capital da je „AluChem“ dostavio ponudu, ali kaže da u njoj ništa nije definisano.\n„Ponuda je neprecizna i nerazumljiva. Ja ću informisati Skupštinu povjerilaca, ali Skupština nema šta da se izjašnjava kada u ponudi ništa ne piše“, tvrdi Đurđević.\nInače, Republika Srpska je ranije prodala svoja potraživanja švajcarskoj kompaniji „Batagon“, ali novac još uvijek nije uplaćen.\nPredstavnici institucija i javnih preduzeća RS potpisali su 22. marta sa „Batagonom“ ugovore o prodaji potraživanja od Fabrike glinice „Birač“ u stečaju, a švajcarskoj kompaniji dat je rok od mjesec dana da uplati taj iznos. Iako novac nije uplaćen, ugovor sa „Batagonom“ nije raskinut.\nKao razlog zbog kojeg je obustavio uplatu „Batagon“ je naveo rješenje suda u Zvorniku kojim je Fabrika glinice “Birač” obavezana da “Pavgordu” plati više od 122 miliona KM, a da se izvršenje ovog potraživanja sprovodi preuzimanjem “Alumine”.\nU međuvremenu, ova kompanija je, iako nema ovlaštenje za to, ponudila da otkupi potraživanja koja fočanski „Pavgord“ ima prema Fabrici glinice (FG) „Birač“ i njenim kćerkama firmama i to tako da otkup plati „Alumina“, o čemu smo pisali u tekstovima „Batagon“ parama „Alumine“ preuzima potraživanja „Pavgorda“ i „Batagon“ nema ovlaštenja da pregovara u ime „Alumine“.\nDOMAĆI FARMERI NEMOĆNI: Uvoz mesa u BiH devet puta veći od izvoza\nPoreska uprava RS: Do kraja godine podnijeti zahtjev za poresku karticu za 2022.


Vojinović: Hidropotencijal posmatrati kao razvojni i ekološki resurs - CdM\nVojinović: Hidropotencijal posmatrati kao razvojni i ekološki resurs\nPrema njenim riječima, ukupan hidro potencijal Crne Gore procijenjen je na 11 hiljada gigavat časova, a od toga je prema procjenama iskorišćeno 17 do 20 odsto tog potencijala, prenosi agencija MINA.\n“To pokazuje da postoji prostor za dalje korišćenje, ali uz uslove održivog korišćenja i eksploatacije vodnog resursa“, poručila je Vojinović na okruglom stolu “Održiva hidroenergija i uticaj malih hidroelektrana na životnu sredinu”.\nPrilikom izgradnje malih hidroelektrana, smatra ona, treba imati u vidu takozvani integralni pristup u projektovanju i planiranju i, prije svega, treba poći od sistema prostornog planiranja.\n“Prilikom bilo koje vrste prostornog planiranja, treba paralelno da se izrađuje strateška procjena uticaja na životnu sredinu što znači da ekološka komponenta prožima cjelokupni sistem planiranja“, rekla je Vojinović.\nOna je ocijenila da je zadatak države i svih institucija da obezbijede kvalitet, ali i kvantitet svih segmenata životne sredine.\nVojinović je kazala da je vodni potencijal potrebno posmatrati iz dva ugla, kao ekološki i razvojni resurs.\n“Vodni potencijal u Crnoj Gori jeste, može biti i trebalo bi da bude značajan izvor električne energije“, ocijenila je Vojinović.\nIzvršna direktorica nevladine organizacije Green home, Nataša Kovačević, rekla je da je potrebna hitna izrada vodoprivredne osnove, jer je postojeća istekla i nastupile su značajne promjene na vodoprivredu i planirani hidroenergentski razvoj Crne Gore.\nOna je kazala da ključni problem, koji zahtijeva hitno i posvećeno rješavanje, predstavlja nedostatak vodoprivrednih osnova i nepostojanje katastra vodotokova sa ekološkim i energetskim karakterisrtikama.\n“Iz toga razloga preporučuje se hitna izrada vodoprivredne osnove, obzirom da je postojeća istekla, te da su nastupile značajne promjene u posljednjih 14 godina, bilo da je riječ o planovima ili načinu korišćenja voda, ili potrebi uključivanja uticaja klimatskim promjena na vodoprivredu i planirani hidroenergetski razvoj Crne Gore“, poručila je Kovačević.\nPrema njenim riječima, neophodno je učiniti zvaničnim GIS katastar malih vodotokova koji je urađen za 13 opština ne sjeveru države i 80 vodotokova\nOna je dodala da je taj katastar potrebno nadograditi kvalitetnijim hidrološkim podacima, uključujuči ekološke podatke i uslove za realizaciju malih hidroelektrana.\nKovačević je objasnila da jedan od ključnih problema predstavlja i nedostatak godišnjeg i višegodišnjeg planiranja dinamike korišćenja vodotokova u energetske svrhe.\n“To ujedno dovodi u zonu krivično pravne odgovornosti nadležno Ministarstvo, obzirom na otvoreno kršenje Zakona o koncesijama kojim se definiše obaveza usvajanja godišnjeg plana koncesija krajem tekuće za narednu godinu, koji se u primjeru malih hidroelektrana ne sprovodi“, kazala je Kovačević.\nAlarmantna je činjenica, smatra ona, što instalirani kapacitet trenutno odobrenih projekata malih hidroelektrana prelazi kapacitet koji je Nacionalni razvojni energetski akcioni plan definisao za 2020. godinu.\nKovačević je dodala da se smatra neophodnim uslovom za dalji razvoj malih hidroelektrana da se Zakonom o energetici, čija je izrada trenutno u toku, definiše obaveza usvajanja takvog plana.\n“Dobar ambijent za razvoj malih hidroelektrana, odnosno cjelokupne energetike, predstavlja sistem u kom su jasno definisane moguće lokacije, uslovi za njihovo korišćenje, koraci u proceduri, njihovo trajanje i finansijski okviri određenih faza pripreme i odobravanja projekta“, zaključila je Kovačević.\nStručnjak za slatkovodne ekosisteme i energiju iz WWF Adria, Petra Remeta kazala je da su slatkovodni sistemi i vodni resursi na Balkanu i u Crnoj Gori pod pritiskom planiranog razvoja hidroenergije.\n“Negativni uticaji izgradnje sastavni su dio izgradnje bilo kog hidroenergetskog objekta i zato je potrebno strateški planirati izgradnju na nivou ukupnog riječnog sliva, a ne samo konkretne lokacije“, zaključila je Remeta.


Srbija da zamrzne pregovore u Briselu dok se ne formira ZSO - Dosta je bilo\nOstavljajući po strani činjenicu da protivustavan Briselski sporazum uopšte trebalo potpisivati, DJB konstatuje da je Republika Srbija ispunila sve preuzete obaveze iz tog protivustavnog sporazuma, dok Priština nije ispunila nijednu. U najdubljem interesu Republike Srbije je da obustavi dalje razgovore u Briselu sve dok Priština ne dostavi nacrt Statuta ZSO o kome bi se na tim razgovorima raspravljalo. Prištini Republika Srbija za ovo treba da odredi rok od tri meseca. Ukoliko se to ne desi, Vlada Republike Srbije treba Briselski sporazum da proglasi ništavim zbog neispunjenja Prištine i napusti dalje razgovore u Briselu.\nNa parlamentarnim izborima održanim 21.juna ove godine, vlast je falsifikovala zapisnike sa biračkih mesta. DJB ih je uhvatio u ovom falsifikatu i pravno oborio izbore. Koristeći pravno nasilje i činjenicu da je Ustavni sud na žalost podređen stranci na vlasti i da u tom sudu sede stranačke sudije, vlast je ignorisala pravo i na osnovu falsifikovanih zapisnika i formirala falsifikovanu skupštinu sa falsifikovanim poslanicima koji još uvek nije formirala falsifikovanu vladu. Ni predsednik države ni trenutna tehnička vlada, a ni buduća falsifikovana vlada, nemaju pravni osnov za bilo kakvo pregovaranje.\nZa stanovništvo Kosova i Metohije koje živi južno od Ibra, ZSO je kritično važna. Punih šest godina, od potpisivanja sporazuma u Briselu 2013. godine, Priština nije čak ponudila ni nacrt Statuta SZO. Srbija treba prvo da zamrzne sve razgovore u Briselu dok Priština ne ispuni svoje obaveze i ne formira ZSO, a ukoliko se to ne desi u roku od tri meseca, Briselski sporazum treba proglasiti ništavnim zbog neispunjenja Prištine.\nZamrznuti razgovore u Briselu dok se ne formira ZSO\nOznakeBriselski sporazum ZSO kosovo Kosovo i Metohija Naslovna-traka Naslovna-centar


Danas je, pod obručima Kulturno-sportskog centra “Mladost” u Visokom, odigran derbi 17., pretposljednjeg kola košarkaške A2 lige – grupa Jug, u okviru koje je ekipa KK “Visoko” ugostila svoje kolege iz Konjica. Visočani su, dosta zbunjenom i destruktivnom igrom, odigrali loše gotovo cijelu utakmicu, te je tako ekipa iz Konjica upisala svoju 8 pobjedu u 15 odigranih mečeva, preuzevši tako od Visočana petu poziciju na tabeli. Rezultat je na kraju odigrane četiri dionice glasio 70:76 u korist gostiju, koji su sjajnom igrom u oba poluvremena nadmudrili visočku ekipu.\nU konačnici, bez detaljne analize svake četvrtine, možemo zaključiti da je ekipa KK “Visoko” djelovala dosta zbunjeno na terenu i zabilježili su katastrofalno veliki broj izgubljenih lopti, te se realno nisu ni mogli nadati povoljnom ishodu u ovoj utakmici, a dodatni faktor poraza bili su nesigurnot i nesporazumijevanje Visočana, koji su na kraju bukvalno predali utakmicu Konjicu. Vjerovatno manjak pojedinih igrača na proteklim utakmicama i treninzima, loš momentum nakon dva teška gostovanja i katastrofalan sudijski trojac, koji je svojim neznalačkim suđenjem rasrdio i klupe oba kluba i malobrojnu publiku, su dodatno uticali na domaću ekipu, koja se sada nalazi na šestom mjestu tabele A2 lige.\nDo kraja prvenstva ostalo je još jedno, 18. kolo za vrijeme kojeg će ekipa KK “Visoko” gostovati kod ekipe Radničkog iz Goražda, protiv koje će tražiti šansu za ostvarivanje boljeg plasmana, ali će ukoliko pobjede na ovom gostovanju morati da im se “poklope zvijezde” i da njihovi direktni konkurenti kiksaju u posljednjem kolu. Također, osuđujući je i mali broj domaćih navijača, te smo ovog puta na tribinama zatekli svega petnaestak navijača, što ponovo dovodi u pitanje brigu Visočana za sportove, pa se nadamo da će u budućnosti ova situacija promijeniti i da će mnogo više ljubitelja košarke u Visokom biti podrška i šesti igrač svog kluba.


ZA VAKCINACIJU SE PRIJAVILO 175.000 LJUDI: MOGU BIRATI KOJU VAKCINU ŽELE PRIMITI | Hayat.ba\nZA VAKCINACIJU SE PRIJAVILO 175.000 LJUDI: MOGU BIRATI KOJU VAKCINU ŽELE PRIMITI\nGrađani Srbije od jutros mogu da se i putem telefona prijave za vakcinaciju protiv koronavirusa, kao i da odaberu koju vakcinu žele primiti.\nJutros od 8:00 sati počeo je sa radom call centar i za vakcinaciju se može prijaviti pozivom na broj telefona 0800 222 334.\nVeć nekoliko dana moguća je i prijava putem portala “e-Uprave”.\nDirektor Kancelarije za informacione tehnologije i elektronsku upravu Mihailo Jovanović rekao je jutros za RTS da je do danas preko 175.000 građana putem portala e-Uprave izrazilo interesovanje za vakcinaciju.\nPrvih 1.000 ljudi u Srbiji koji su se dobrovoljno prijavili da prime vakcinu protiv koronavirusa bit će sutra vakcinisani, izjavila je ministrica za rad i socijalna pitanja Srbije Darija Kisić Tepavčević.\nSutra počinje vakcinacija prvih 1.000 građana koji su se prijavili dobrovoljno preko portala. U ovom momentu starosni kriterijum je odlučio ko će biti prioriteti i u pitanju su osobe starije od 75 godina koje su izrazile interesovanje za vakcinu – rekla je Kisić Tepavčević.


Press Online :: Kofer :: Gala zabava u srcu mediteranskog dragulja: Obeležen jubilej grupacije Casa del Mare / print=true\n08. 08. 2019. - Autor: press\nCasa del Mare Montenegro obeležila desetogodišnjicu postojanja\nJedna od najuspešnijih regionalnih hotelskih grupacija, crnogorska kompanija Casa del Mare obeležila je desetogodišnjicu postojanja, i to gala zabavom koja je upriličena na plaži Bocasa u Kamenarima, inače jednoj od najlepših na Jadranu.\nPovod proslave bilo je i otvaranje renoviranog i proširenog hotela Mediterraneo, inače prvog u grupaciji butik hotela Casa del Mare.\nAko postoji jedna poruka, koju večeras želimo da ponesete, a to je da verujete u domaće snage. Da mi u Crnoj Gori imamo kvalitet, da ne treba sa sumnjom da gledamo u svoje dvorište, iako to često činimo. Neka vam Casa del Mare služi kao neobičan, možda i pomalo lud primer da je moguće – istakao je Nikola Milić, izvršni direktor i osnivač.\nCasa del Mar-Mediterraneo\nProslavi su prisustvovali brojni partneri i saradnici, ali i veliki broj ličnosti iz javnog i političkog miljea regiona.


Čanak: Crvene beretke oslobođene, a vlast hapsi ljude koji protestuju zbog cena goriva | Autonomija\n“Ostavili su nam kao jedinu temu Kosovo i polemiku oko toga koje izdajnik, jer hoće da prizna ili ne prizna Kosovo, i ko navija za Hrvatsku"\nPredsednik Lige socijaldemokrata Vojvodine (LSV) Nenad Čanak izjavio je da će se ta stranka boriti protiv straha koji se uvukao među građane.\n“Koliko juče smo imali situaciju da crvene beretke budu oslobođene za oružanu pobunu, pod punom ratnom spremom, a da se, sa druge strane, kažnjavaju ili sude ljudi koji su protestvovali zbog cene goriva”, rekao je Čanak a prenosi LSV.\nOn je na svečanoj sednici Glavnog odbora stranke, povodom 28. rođendana te partije, rekao da u društvu postoje mnogobrojne važne teme, ali da vlast u javnosti namerno nameće samo dve.\n“Ostavili su nam kao jedinu temu Kosovo i polemiku oko toga koje izdajnik, jer hoće da prizna ili ne prizna Kosovo, i ko navija za Hrvatsku. To služi samo tome da se ljudi ne bi okupili oko onih koji zastupaju njihove interese”, ocenio je Čanak.\nKritikovao je pokrajinske vlasti za koje je rekao da ne priznaju antifašističku borbu u Vojvodini.\n“Mi sada imamo na vlasti u Vojvodini ljude koji ne priznaju antifašističku borbu i kada se priča o datumima koji su važni za Vojvodinu, uzimaju one iz 19. i sa početka 20. veka, ali ne i 30. i 31. jul 1945, kada je Vojvodina posle Drugog svetskog rata definisala svoj status”, naveo je Čanak.\nOn je rekao da je LSV jedina decentralistička, građanska, socijaldemokratska i regionalna stranka koja postoji toliko dugo, te da ona ima kontinuitet, principijelnost i kredibilitet koji Srbiji mogu doneti promene.\nČanak je kazao da tokom 28 godina postojanja LSV nije odstupio od tri osnovna principa na kojima je nastao: antinacionalizam, antitotalitarizam i autonomija Vojvodine.\n“Potreban je niz pobeda u malim stvarima koje će se sklopiti u jedan veliki mozak – slobodna Vojvodina, demokratska Srbija i ujedinjena Evropa”, naveo je Čanak.\nEFA čestitala LSV-u 28. rođendan\nEvropska slobodna alijansa (European Free Alliance – EFA) čestitala je Ligi socijaldemokrata Vojvodine (LSV) 28. rođendan, saopštio je danas LSV.\nU čestitki je EFA podsetila da je LSV nastao u godinama raspada Jugoslavije, kada je šovinizam postao dominantna politička ideja.\n„Od početka svoga delovanja, LSV se zalagao za demokratiju, poštovanje ljudskih i manjinskih prava, te antifašizam“, navedeno je, između ostalog, u čestitki.\nDodaje se da je EFA naglasila borbu LSV za decentralizaciju Srbije i ravnopravnost Vojvodine u okviru države.\nEFA je evropska politička koalicija koja se dominantno zalaže za politiku regionalizacije evropskih država.\nNa sednici Glavnog odbora bilo je reči o različitim društvenim problemima, poput pomoći roditeljima dece obolelih od retkih i najtežih bolesti, preko problema nelegalnog skladuštenja otpada u Kikindi, nedostatka vode za piće i zagađenja vazduha u Zrenjaninu, potrebi decentralizacije policije, do borbe protiv fašizma u svim njegovim pojavnim oblicima.\nGeneralni sekretar LSV-a Bojan Kostreš je najavio da će na jesen biti održan izborni kongres stranke.


MARIČIĆ: Partnerstvo sa privredom opredjeljenje Poreske uprave RS | Privredna Komora Republike Srpske – Привредна комора Републике Српске – Chamber of Commerce and Industry of Republic Srpska\nMARIČIĆ: Partnerstvo sa privredom opredjeljenje Poreske uprave RS\nBy Vladimir Blagojevic 28. новембра 2019. Novosti iz Komore, slide No Comments\nPoreska uprava Republike Srpske nastavila je i danas aktivnosti u okviru manifestacije „Dani otvorenih vrata Poreske uprave Republike Srpske 2019.“, pa je tim povodom u svojim prostorijama ugostila predstavnike poslovne zajednice Republike Srpske, koji su jedni od najvažnijih partnera Poreske uprave RS.\nGoran Maričić, direktor Poreske uprave RS, održao je kratku prezentaciju i predstavnike poslovne zajednice upoznao sa rezultatima koje je Poreska uprava RS postigla u ovoj godini, posebno kada su u pitanju rezultati u naplati javnih prihoda, borbe protiv sive ekonomije, efekti izvršenih kontrola, kao i veliki broj novih elektronskih usluga, kojima se poreskim obveznicima želi olakšati izvršavanje njihovih poreskih obaveza. Direktor Maričić je istakao važnost dobre saradnje Poreske uprave i poslovne zajednice, ističući da je to partnerstvo jedan od glavnih ciljeva rada Poreske uprave RS, jer je riječ o poreskim obveznicima koji najviše doprinose punjenju budžeta RS, a samim tim daju svoj doprinos u jačanju Republike Srpske i njene ekonomije.\nNakon toga, privrednicima koji su došli na ovu manifestaciju, održana je i prezentacija o značaju, prednostima i mogućnostima novih elektronskih usluga koje je uvela Poreska uprava RS, ali i o novim propisima u oblasti poreza koji su nedavno usvojeni. Predstavnici poslovne zajednice su, nakon prezentacija, imali priliku da u neformalnom razgovoru sa direktorom Maričićem i njegovim pomoćnicima dobiju odgovore na sva pitanja koja su ih interesovala.\nBorko Đurić, predsjednik Privredne komore RS, podržao je ovakav vid komunikacije Poreske uprave RS sa poslovnom zajednicom i pokazivanje spremnosti za otvorenu saradnju i u budućem periodu po svim pitanjima. On je pohvalio dobre rezultate koje postiže Poreska uprava RS u svom radu i komunikaciji sa poreskim obveznicima, uz nadu da će saradnja Poreske uprave RS i poslovne zajednice nastaviti da ide uzlaznom putanjom, u obostranom interesu.\nInače, današnja aktivnost je održana u okviru manifestacije „Dani otvorenih vrata Poreske uprave Republike Srpske 2019.“, koja je organizovana po prvi put od osnovanja ove institucije prije 18 godina, a čiji je cilj da se poreskim obveznicima, mladim, ali i široj javnosti pokaže spremnost ove institucije da bude istinski servis na usluzi svim građanima Republike Srpske. Ova nova aktivnost će u narednim godinama biti dio kalendara rada Poreske uprave Republike Srpske i kao takva postati tradicionalna manifestacija u organizaciji Poreske uprave RS.\nOvom današnjom aktivnosti je završena manifestacija „Dani otvorenih vrata Poreske uprave Republike Srpske 2019.“, ali to nikako ne znači da Poreska uprava RS u svom svakodnevnom radu neće biti otvorena institucija na usluzi svim građanima Republike Srpske, već će se naprotiv još više truditi da poreskim obveznicima što je moguće više olakša izvršavanje njihovih poreskih obaveza, a sve sa ciljem daljeg jačanja Republike Srpske.


KOLIKA JE VEROVATNOĆA DA BOG POSTOJI – Nauka kroz priče\nDa li prirodne nauke mogu utvrditi postojanje Boga? Ovo je jedno od nezaobilaznih “glupih pitanja” koje će – u nedostatku svakodnevnih tema za razgovor – pre ili kasnije verovatno biti postavljeno fizičaru, hemičaru ili nekom drugom naučniku.\nŠta god da kaže, teško da će odgovor biti tekovina najsvežijih naučnih pregnuća. Grčki filozof Protagora (485–410. godine p.n.e.), jedan od prvih i najpoznatijih sofista, izrekao je još pre 2500 godina da “kada su bogovi u pitanju, ja ne mogu znati ni da li postoje, ni da li ne postoje, niti kakav je njihov oblik”. Možda je razočaravajuće kako, dva i po milenijuma kasnije, uz sve uspehe savremenih nauka, moderni mislioci nisu odmakli ni korak od samoukog učitelja mudrosti iz Abdere.\nNaime, tada se širok spektar društvenih nauka bavi Bogom i religijama, rasprostranjeno je viđenje da se egzaktne nauke, prema predmetu svojih istraživanja i fokusu interesovanja, problemom postojanja Boga uopšte ne bave, niti su se tim, teološkim i čisto metafizičkim pitanjem ikada i bavile, bar otkako su – posle rođenja moderne fizike sa Galileom Galilejem i slučaja sa Đordanom Brunom – postale moderne i egzaktne.\nS druge strane, izvestan broj ozbiljnih pokušaja da se prirodne nauke i religija povežu ipak postoji. Početkom ovog veka, pažnju je privukao fizičar iz Ohaja, dr Stiven Anvin sa vrlo zapaženom knjigom “Verovatnoća Boga” , koji se zbog toga proslavio kao tvorac “formule postojanja Boga”,\nUmesto neuspelih pokušaja da se kosmološkim teorijama savremene fizike ispita postojanje Boga, pa i spornim uvođenjem takozvanog antropičkog principa, Anvin je za ispitivanje postojanja Boga predložio statistički metod. Anvinov pristup je baziran na poznatoj Bajesovoj teoremi iz statistike, jednom od elementarnih, ali za prirodne nauke vrlo korisnih, statističkih oruđa.\nNaime, Anvin uzima da početna verovatnoća postojanja Boga, pre bilo kakvih dokaza, iznosi Ppre=50 odsto (podjednaka verovatnoća da Bog postoji, ali i da ne postoji). Zatim primenjuje, za ovu priliku modifikovanu, Bajesovu formulu:\nPposle = Ppre x D / Ppre x D + 100% – Ppre\nkako bi, na osnovu verovatnoće pre uvođenja dokaza božanskog postojanja, Ppre, dobio kolika je verovatnoća posle božanskog dokaza, koja je na levoj strani formule označena kao Pposle. Potom, ovaj račun ponavlja za šest različitih dokaza, tako što za svaki od šest parametra D, prethodno dobijenu verovatnoću Pposle ponovo unosi u Bajesovu formulu, ali sada na mestu Ppre.\nInače, veličina D, takozvani božanski indikator, samo je veza između pretpostavke o postojanju samog Boga i pretpostavke o postojanju dokaza Boga, tj. božanske manifestacije. D-indikator matematički odgovara uslovnoj verovatnoći: kada bi Bog postojao, tada bi bilo D puta verovatnije da će se javiti i odgovarajući dokaz. U svom računu Anvin koristi šest vrednosti D-indikatora: priznanje dobrote (D=10, što znači da kada bi Bog postojao, priznanje dobrote bi bilo 10 puta verovatnije), postojanje moralnog zla (D=0,5), postojanje prirodnog zla (D=0,1), psihološka čuda – molitve (D=2), natprirodna čuda – vaskrsnuće (D=1) i religiozna iskustva (D=2). Zamenjujući odgovarajuće vrednosti u Bajesovoj formuli, tokom šest iteracija, Anvin dobija verovatnoću Božjeg postojanja. Kao što svako može da proveri u jednostavnom računu, za ovako izabrane vrednosti D-indikatora izračunava se da je verovatnoća da Bog postoji 67 odsto (tačnije, 66,666…odsto). Dakle, po Anvinu, Bog je dvotrećinski verovatan.\nOsnova Anvinove ideje počiva u inverziji teoloških koncepata. Umesto da postojanje Boga opravdava traženjem njegovih manifestacija, on na bazi složenih teoloških znanja, određuje koliko bi manifestacije bile očekivane ako bi se pretpostavilo da Bog postoji (procena vrednosti D-indikatora). Zatim, pomoću Bajesove teoreme lako izračunava inverznu verovatnoću: da postoji sam Bog, nezavisno od njegovih manifestacija. Pritom, uopšte nije neophodno da uranja u svu kompleksnost teologije i da utvrdi istinitost samih dokaza i manifestacija božanskog postojanja, već je dovoljno samo da poznaje koliko su te manifestacije verovatne kada se već pretpostavi da Bog postoji.\nMetod je autoru doneo slavu, u široj javnosti doprineo je popularizaciji statistike jer je podstakao interesovanje za Bajesovu formulu, ali je istovremeno doživeo i ozbiljne kritike. Brojni autori su zapazili da izbor vrednosti D-indikatora predstavlja subjektivni element u proračunu, pošto je u krajnjoj liniji zasnovan na ličnoj proceni. Sa drugačijim vrednostima D-indikatora, moguće je čak dobiti i verovatnoću od svega 2 odsto da Bog postoji.\nMada je ideja “formule postojanja Boga” svakako zanimljiva, ako se u obzir uzmu i ovakve kritike, religiozna istina ipak ostaje u domenu ljudskih ubeđenja, što nas vraća na jednu drugu, verovatno poznatiju misao drevnog sofiste Protagore – “čovek je mera svih stvari”.\nPo motivima iz teksta “Formula postojanja Boga” istog autora objavljenog u Nedeljniku “Vreme”


Vlada Srbije donela uredbu o pomorskim brodovima koje nema - Pluton Logistics\n9. februara 2016. 23. aprila 2017. marko\tAGN, Evropski sporazum o glavnim unutrašnjim vodnim putevima od međunarodnog značaja, lučki terminali, luka Prahovo, luka Smederevo, Ministarstvo saobraćaja, pomorski brod, pomorski brodovi, prevoz rasutog tereta, Uredba o bezbednom ukrcavanju i iskrcavanju pomorskih brodova za prevoz rasutog tereta\nVlada Srbije donela je Uredbu o bezbednom ukrcavanju i iskrcavanju pomorskih brodova za prevoz rasutog tereta, uprkos tome što mi, bar zasada, taj tip plovila nemamo, piše „eKapija“.\nUredbom, koja je stupila na snagu, propisuju se uslovi za bezbedno ukrcavanje i iskrcavanje pomorskih brodova za rasuti teret koji viju zastavu Republike Srbije i koji pristaju na lučke terminale radi ukrcavanja ili iskrcavanja krutih rasutih tereta.\nMeđutim, u ovom trenutku nijedan pomorski brod nije upisan u domaći upisnik, te ovaj deo uredbe trenutno nema svoju primenu, ali, kako kažu u Ministarstvu saobraćaja, Republika Srbija je 2011. godine započela postupak uspostavljanja povoljnog zakonodavnog i ekonomskog okvira koji će privući velike svetske brodovlasnike da deo svoje flote stave pod zastavu naše zemlje.\nIpak, u Srbiju mogu da uplove pomorski brodovi i to u luke Prahovo i Smederevo.\n– Uredba o bezbednom ukrcavanju i iskrcavanju pomorskih brodova za prevoz rasutog tereta odnosi se na luke, odnosno lučke terminale na teritoriji Republike Srbije kod kojih postoji mogućnost pristajanja pomorskih brodova za rasuti teret na koje se primenjuje ova uredba. Prema klasifikaciji unutrašnjih vodnih puteva koja je data u Evropskom sporazumu o glavnim unutrašnjim vodnim putevima od međunarodnog značaja (AGN), na teritoriji Republike Srbije luke u Prahovu i Smederevu imaju status rečno-morskih luka, kod kojih postoji mogućnost pristajanja i pomorskih brodova – kažu u Ministarstvu, a prenosi eKapija.\n← Posao za vozače kamiona u Nemačkoj\nIzvoz u region – „Dr.Oetker“ otvorio fabriku u Šimanovcima →\nPredložena liberalizacija drumskog prevoza između Srbije i Grčke\n25. decembra 2018. 24. decembra 2018. marko\n4. juna 2020. 4. juna 2020. Milica Milosavljevic


Pentagon razmišlja o povlaèenju sa Balkana - 2003-10-11\n11 oktobar, 2003\nAmerièki general Džejms Džouns rekao je da postoji, kako se izrazio, ”realan potencijal“ za okonèane vojne misije NATO-a u Bosni iduæe godine. Obrativši se novinarima u Pentagonu general Džouns je rekao da bi vojnici NATOa, medju kojima je i 1500 amerièkih vojnika, mogli da budu povuèeni prepuštajuæi bezbednost policijskim snagama:\n”Nije nerealno razmišljati da, ako ne dodje iznenada do neèeg suprotnog, ako se sadašnja situacija nastavi i ako budemo videli da razvoj upravnih institucija pušta korenje i da se u Bosni preduzimaju pozitivni koraci... onda bismo svakako, tokom 2004. i mi mogli da imamo drugaèiju situaciju od sadašnje, “ rekao je general Džouns.\nŠto se tièe Makedonije, general Džouns je rekao da bi do kraja ove godine svi vojnici NATOa, osim jednog simboliènog broja, mogli da budu povuèeni, èime bi ta operacija praktièno bila okonèana. Ali komandant NATOa je rekao da Kosovo još zahteva vojno prisustvo. On je primetio da je nedavno došlo do nasilja, ali je dodao kako NATO veruje da ima dovoljno vojnika za hvatanje u koštac sa tim rasplamsavanjem. Na Kosovu je stacionirano oko 2200 amerièkih vojnika. Smanjenje broja amerièkog vojnog osoblja na Balkanu Pentagon smatra za prioritet, kako bi se ublažio pritisak na oružane snage, veoma optereæene angažovanjem u ratovima u Iraku i Avganistanu.


Noćni vukovi: Turneja Ruski Balkan će se održati, ne mogu je zaustaviti - Index.ba\nNoćni vukovi: Turneja Ruski Balkan će se održati, ne mogu je zaustaviti\nAleksandar Zaldastanov Hirurg, koji se nalazi na čelu najvećeg ruskog moto-kluba “Noćni vukovi”, naveo je da će se turneja “Ruski Balkan” održati uprkos činjenici da je njemu zabranjen ulaz u Bosnu i Hercegovinu.\n“Tura će se održati, čak i bez mene, ali je oni ne mogu zaustaviti”, naveo je Hirurg za agenciju Interfax, te dodao da je osim njemu u BiH zabranjen ulazak i Saši Saviću.\nDirektor Službe za poslove sa strancima Bosne i Hercegovine Slobodan Ujić potvrdio je da je dvojici članova ruske bajkerske grupe “Noćni vukovi” zabranjen ulazak u Bosnu i Hercegovinu, tačnije vođi te grupe Aleksandru Zaldostanovu i članu Saši Saviću, koji je porijeklom iz Srbije.\nČlanovi “Noćnih vukova” najavili su da će 19. marta početi turneju “Ruski Balkan”, u okviru koje su planirali posjetu Srbiji i bh. entitetu Republika Srpska.\nPlanirana turneja bi, prema najavi, trebalo da traje devet dana, a tokom nje su namjeravali da posete Beograd, Novi Sad, Valjevo, Kruševac, Niš, Jagodinu, Kragujevac i Belu Crkvu u Srbiji, kao i Banjaluku, Bijeljinu, Brčko i Doboj u Bosni i Hercegovini.\nPovodom najavljenog dolaska ruske bajkerske grupe Noćni vukovi u Bosnu i Hercegovinu ovom mjesecu, Index.ba je nedavno zatražio komentar Ambasade SAD u BiH.\n-Na lokalnim je vlastima i odgovarajućim institucijama BiH da riješe ovo pitanje. Apelujemo na organe vlasti BiH da ozbiljno shvate sve moguće sigurnosne prijetnje.\nOvakve posjete koje negativno utiču na stabilnost beskorisne su i ne treba ih podržavati, rečeno je za Index.ba iz Ureda za odnose s javnošću Ambasade Sjedinjenih Američkih Država u Sarajevu.\nPrethodni članakObjavljena odluka u Službenom listu: Stjepan Mesić počasni građanin Sarajeva\nNaredni članakOpštinske organizacije SDP-a Banja Luka i Gradiška: Pomoć mještanima poplavljenih naselja


Kacin: Pažljivo razmontirati paralelne strukture na severu\nPotpredsednik Delegacije Evropskog parlamenta za jugoistočnu Evropu Jelko Kacin rekao je u utorak u Briselu da je potrebno pažljivo razmontirati one strukture na severu Kosova koje su finansirane od strane Beograda mimo onoga što predviđa Ahtisarijev plan.\nKacin je tokom razmene mišljenja sa novoimenovanim specijalnim predstavnikom EU i šefom Delegacije EU na Kosovu Samuelom Žbogarom na Odboru EP za spoljnu politiku istakao složenost problema paralelenih struktura na severu Kosova, rekavši da "drugih struktura na severu nema", saopšteno je iz Kacinovog kabineta.\nOn je u odvojenom susretu sa Žbogarom poručio da od njega očekuje pomoć da obe strane "pravovremeno postignu dogovor o privremenom imenu pod kojim bi Kosovo konačno moglo aktivno da učestvuje na međunarodnim skupovima".\n"Takav dogovor bi uklonio nedoumice i rezerve nekih članica EU i omogućio pozitivnu odluku o dodeli statusa kandidata Srbiji na zasedanju Saveta EU 1. marta", poručio je Kacin.\nŽbogar je iskazao pozitivan stav prema evropskoj integraciji Kosova u svetlu otvaranja dijaloga o ukidanju viza za građane Kosova.\nKacin i Žbogar su se složili da je neophodna "temeljna ekološka i socijalna rehabilitacija severa Kosova".


10 najboljih hotela u blizini: Cantine Santa Cristina\nNajbolji hoteli u blizini: Cantine Santa Cristina, Cortona\nHoteli u blizini: Cantine Santa Cristina\nCase Sparse Centoia 52/A, 52044, Cortona, Italija\nČitajte komentare o: Cantine Santa Cristina\n485 od 7.585 objekata odgovara vašim filterima. Obriši sve filtere\nFiltrirajHoteli50 km od lokacije Cantine Santa Cristina\n10,1 km od: Cantine Santa Cristina\n2,6 km od: Cantine Santa Cristina\nBr. 1 u pogledu odnosa cena/kvalitet od 1.055 hotela u Cortona\n4,3 km od: Cantine Santa Cristina\nBr. 2 u pogledu odnosa cena/kvalitet od 1.055 hotela u Cortona\n6,5 km od: Cantine Santa Cristina\nBr. 3 u pogledu odnosa cena/kvalitet od 1.055 hotela u Cortona\n9,9 km od: Cantine Santa Cristina\nBr. 4 u pogledu odnosa cena/kvalitet od 1.055 hotela u Cortona\nPrikaži sve povoljne ponude (11) počev od 388 US$\n9,8 km od: Cantine Santa Cristina\nBr. 5 u pogledu odnosa cena/kvalitet od 1.055 hotela u Cortona\n9,1 km od: Cantine Santa Cristina\nBr. 6 u pogledu odnosa cena/kvalitet od 1.055 hotela u Cortona\nBr. 7 u pogledu odnosa cena/kvalitet od 1.055 hotela u Cortona\nBr. 8 u pogledu odnosa cena/kvalitet od 1.055 hotela u Cortona\nBr. 9 u pogledu odnosa cena/kvalitet od 1.055 hotela u Cortona\n11,2 km od: Cantine Santa Cristina\nBr. 10 u pogledu odnosa cena/kvalitet od 1.055 hotela u Cortona\n10,0 km od: Cantine Santa Cristina\nBr. 11 u pogledu odnosa cena/kvalitet od 1.055 hotela u Cortona\nBr. 12 u pogledu odnosa cena/kvalitet od 1.055 hotela u Cortona\nBr. 13 u pogledu odnosa cena/kvalitet od 1.055 hotela u Cortona


Trivić:Da nije bilo korone,prosečna plata u RS bila bi veća\nTanjug 30. januara 2021. 20:38\nBANJALUKA – Predsednik Unije udruženja poslodavaca Republike Srpske Saša Trivić izjavio je da su i za vreme epidemije korona virusa plate u Srpskoj rasle, jer su poslodavci odavno prepoznali značaj visine primanja za zaustavljanje ljudi da odu iz zemlje, kao i da bi bile i veće da nije bilo situacije koju je izazvao kovid-19.\n“Mnogi su nam se smejali kad smo rekli da će plata preći 1.000 KM (oko 60.000 dinara), da nije bilo korona virusa one bi danas sigurno bile i veće“, rekao je Trivić Srni.\nOn je naveo da je u prošloj godini RS, uprkos gubitka određenog broja radnih mesta, zabeležen rast prihoda od poreza i doprinosa na plate od 3,5 odsto i da se može očekivati da se takav trend nastavi i u 2021.\nKomentarišući činjenicu da je plata u Republici Srpskoj u proteklih nekoliko meseci veća nego u Federaciji BiH, Trivić je napomenuo da je povećan koeficijent raspodele PDV-a za RS.\n„I potrošnja u Republici Srpskoj povećana je u odnosu na FBiH, što znači da su ponašanje poslodavaca, kao i mere Vlade Republike Srpske doprinele tome da poslodavci daju veće plate i da građani Srpske normalnije troše svoj novac, pa se na neki način manje oseti kriza“, kaže Trivić.\nPrema podacima Republičkog zavoda za statistiku, prosečna neto plata u Srpskoj u prošloj godini iznosila je 956 KM (oko 57.400 din), dok je prosečna bruto plata iznosila 1.485 KM (oko 89.000 dinara).


Savjet Evropske unije: BiH da jača institucije | Argumenti\nNaslovna BiH Savjet Evropske unije: BiH da jača institucije\nSavjet Evropske unije: BiH da jača institucije\nSavjet Evropske unije pozdravio je Mišljenje Evropske komisije o zahtjevu BiH za članstvo u Uniji i primio k znanju da ta zemlja ne ispunjava dovoljno političke kriterijume iz Kopenhagena, te da treba uložiti značajne napore na jačanju institucija radi garancije demokratije, vladavine prava, kao i zaštite ljudskih prava i manjina.\nSavjet Evropske unije pozdravio je nominovanje predsjedavajućeg Savjeta ministara, te apeluje na izvršna i zakonodavna tijela na svim nivoima vlasti da počnu rješavati ključne prioritete identifikovane u Mišljenju Komisije, u skladu s legitimnim težnjama građana BiH za napretkom ka Evropskoj uniji.\nBiH je na početku i kada je riječ o nivou spremnosti za preuzimanje obaveza članstva u Evropskoj uniji i treba značajno da unaprijedi usklađivanje zakonodavstva sa pravnim nasljeđem Evropske unije, te sprovodi odgovarajuće zakone.\nPotrebno je ispuniti navedene ključne prioritete, usmjerene na oblast demokratije i funkcionalnosti države, vladavinu prava, osnovna prava i reformu javne uprave, navodi se u saopštenju Delegacije Evropske unije u BiH.\nOvo tijelo Evropske unije ponovilo je opredijeljenost Unije perspektivi BiH kao jedinstvene, ujedinjene i suverene zemlje.


Emmezeta Jastuk Elephant 60x60cm cena, cene Srbija, prodaja Beograd Novi Sad Niš\nEmmezeta Jastuk Elephant 60x60cm cene\nTrenutno nemamo slike za Emmezeta Jastuk Elephant 60x60cm\nEPonuda nije internet prodavnica već Vam omogućava da brzo i lako nađete Emmezeta Jastuk Elephant 60x60cm po najjeftinijoj ceni. Naš cilj je da kupci budu što bolje informisani o ponudi Emmezeta Jastuk Elephant 60x60cm na tržištu Srbije. Vrlo lako nalazite željeni proizvod za kategoriju Jastuci cene, ne morate da lutate od sajta do sajta za Emmezeta Jastuci, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Emmezeta Jastuk Elephant 60x60cm sa PRODAVCEM. EPonuda ne može da garantuje potpunu tačnost specifikacije i slika za Emmezeta Jastuk Elephant 60x60cm. Pre kupovine, podatke za Emmezeta Jastuk Elephant 60x60cm proverite na sajtu PROIZVOĐAČA.


Naslovna strana Prava iz socijalnog osiguranja Prava iz zdravstvenog osiguranja Naknada zarade za vreme privremene sprečenosti za rad\nOsiguranim licima koja su obavezno osigurana po osnovu zaposlenja, odnosno radnog odnosa, preduzetnicima koji obavljaju samostalnu delatnost, kao i sveštenicima i verskim službenicima, za vreme privremene sprečenosti za rad pripada pravo na naknadu zarade za vreme te sprečenosti, tzv. bolovanje.\nVisina naknade zarade za vreme privremene sprečenosti za rad iznosi 65% od osnova za naknadu zarade, a osnov predstavlja prosečna zarada koju je osiguranik ostvario u prethodna tri meseca pre meseca u kojem je nastupila privremena sprečenost za rad.\nOsiguranom licu pripada naknada zarade u visini od 100% od osnova za naknadu u slučaju doborovоljnog davanja tkiva i organa, kao i u slučaju kada je privremena sprečenost nastala usled povrede na radu i profesionalne bolesti.\nNaknadu zarade za vreme privremene sprečenosti za rad isplaćuje poslodavac za prvih 30 dana te sprečenosti. Ukoliko privremena sprečenost traje duže od 30 dana, naknada zarade od 31-og dana se isplaćuje na teret sredstаva zdravstvenog osiguranja. Ukoliko privremena sprečenost za rad traje duže od šest meseci, odnosno dvanaest meseci sa prekidima tokom prethodnih 18 kalendarskih meseci, nadležna lekarska komisija upućuje osiguranika na procenu radne sposobnosti. Naknada zarade za vreme privremene sprečenosti za rad za vreme trajanja postupka utvrđivanja radne sposobnosti osiguranika isplaćuje se na teret sredstava penzijskog i invalidskog osiguranja.\nPostupak ocene zdravstvenog stanja, nalaza i mišljenja nadležne lekarske komisije, kao i upućivanje osiguranog lica na procenu radne sposobnosti regulisan je Zakonom.\nUkoliko je privremena sprečenost osiguranog lica nastupila za vreme privremenog boravka u inostranstvu, obaveštenje o nastanku privremene sprečenosti dostavlja se u skladu sa odredbama sporazuma o socijalnom osiguranju, dok opravdanost privremene sprečenosti za rad koja je kod osiguranika nastala u zemlji sa kojom nije zaključen sporazum o socijalnom osiguranju ceni lekarska komisija filijale Republičkog fonda za zdravstveno osiguranje.


Back PRIVREDA PREDSTAVLJAMO Radislav Jovanov, predsednik ZSV: Sve čvršća sinergija države, struke i zadrugara\nponedeljak, 01 mart 2021 11:36\nRadislav Jovanov, predsednik ZSV, predstavio je ovu uglednu zadrugu kao primer dobre prakse inicijatorima i realizatorima projekta „500 zadruga u 500 sela“, započetkog u junu 2017. godine, ministru za brigu o selu Milanu Krkobabiću i akademiku Draganu Škoriću, predsedniku Akademijskog odbora za selo Srpske akademije nauka i umetnosti. Cilj ove posete je bio da se pokaže kako se koriste uložena sredstva dobijena ovim projektom, kao i da se u praksi vidi prelazak sa klasičnog na intenzivan način proizvodnje. Poseta je realizovana u voćnjaku trešanja zadruge, koji je podignut i opremljen najvećim delom iz bespovratnih sredstava koje je zadruga ostvarila po konkursu u okviru projekta „500 zadruga u 500 sela“.\n- Jedna od pravih perjanica zadrugarstva, ZZ „Zadrugar“, nalazi se među 152 zadruge u Republici Srbiji koje su ostvarile bespovratna sredstva za investicije i koja se zahvaljujući, pre svega viziji njenog direktora, Miloša Vukovića, preorijentisala u jednom delu svoje proizvodnje na intenzivnu proizvodnju voća, i krenula putem investicija - istakao je gospodin Jovanov.\nZZ „Zadrugar“ situirana u pograničnoj opštini Bač, u Južnobačkom upravnom okrugu, osnovana je juna 1990. godine (prvi put 1946), ima 78 članova i 350 kooperanata. Godinama, osnovna delatnost bila je ratarska proizvodnja. Njoj je kroz projekat „500 zadruga u 500 sela“ dodeljeno 11,2 miliona dinara za dobro osmišljen projekat iz oblasti voćarstva, nabavku 5.500 sadnica četiri sorte trešnje i protivgradne sisteme zaštite za tri hektara zasada. Trešnjak će, po oceni stručnjaka, dr Zorana Keserovića, profesora Poljoprivrednog fakulteta u Novom Sadu, već sledeće godine dati rod od 12 tona, uz očekivanu dobit od 12 - 15 hiljada evra.\n- Ova zadruga je primer kako se na maloj površini kroz investiranje u intenzivnu proizvodnju može ostvariti povećan dohodak i pristojno živeti. ZSV će se truditi da se kroz ovaj projekat i dalje osnivaju nove zadruge u sredinama u kojima ih trenutno nema, jer je zadruga pokretačka snaga sela, stožer njegovog razvoja i osnova na koju se nadograđuju novi sadržaji i mogućnosti, koji doprinose da se i u malim sredinama može lepo živeti - rekao je između ostalog predsednik ZSV.\nOn je istakao da se kroz kontinuirani i direktni kontakt sa zadrugarima najrealnije može uočiti koliko su im važne investicije i da je ZZ „Zadrugar“ na najbolji način iskoristila bespovratna sredstva, od ukupno 1.7 milijardi dinara - koliko je do sada dobilo 152 zadruge u Srbiji. Istakao je značajnim što ova zadruga polako i u hodu sa klasične prelazi na intenzivnu proizvodnju, i model je kako se na kvalitetetan način mogu iskoristiti ne mala državna sredstva, u ovom slučaju iz projekta „500 zadruga u 500 sela“ - jedinog programa na republičkom nivou koji je namenjen samo za zadruge.\nČinjenicu da je prosečna starost poljoprivrednika u Srbiji 61. godina, i da je priličan broj nedovoljno upućenih u savremene procese proizvodnje, gospodin Jovanov je prokomentarisao nastojanjem ZSV da organizacijom seminara, savetovanja, zadružnih škola, i da pomogne da se osposobe prvenstveno mladi, obrazovani ljudi jer „točak zadrugarstva pokreću mladi“. Po njegovim rečima korišćenje struke, pameti i nauke je osnov za uspešan rad, a ZSV je primer kvalitetne saradnje sa najuglednijim imenima, profesorima Poljoprivrednog i Ekonomskog fakulteta u Novom Sadu i Subotici.\n- Moramo da iskoristimo njihovo iskustvo i znanje, jer ni mladi, a ni stariji poljoprivrednici nemaju pravo na greške. Uz savete i sigurno vođstvo ljudi od struke oni mogu da planiraju, investiraju i da razvijaju svoja gazdinstva, da unapređuju svoj rad kroz zadružno organizovanje, a samim tim i sela u kojima žive i rade – zaljučio je gospodin Radislav Jovanov.


Prodaja akcija odložila pomoć\nMešetari na berzi u Lisabonu prate prodaju državnih akcija\nU Briselu se ovih dana polemiše o tome koja od evropskih država će biti naredna u redu za novac evropskog anti-kriznog fonda. Tačnije, gotovo svi su sigurni da je to Portugal, samo je pitanje kada će zvanični Lisabon to i potvrditi.\nPortugal je dobio šansu da predahne. Posljednja prodaja državnih akcija donijela je toliko potrebnih milijardu i 249 miliona eura u državnu kasu i odgodila, u Lisabonu vjeruju, trajno otklonila opciju da se portugalska vlada obrati Briselu za pomoć iz Evropskog anti-kriznog fonda.\nMedjutim, problem još uvijek nije otklonjen. Budžetski deficit, koji se trajno ne može zaliječiti finansijskom injekcijom, niti samo akcijom na nacionalnom nivou. Tako misle i evropski parlamentarci okupljeni u Specijalnom komitetu za ekonomsku, finansijsku i socijalnu krizu, koji su danas održali skup u Lisabonu...\n“Problem je evropski. Rječ je o napadu na euro, a naša pozicija kao Evropskog parlamenta je da ponovo osnažimo dimenziju institucije, saradnje izmedju država, da snažnim instrumentima očuvamo euro kao naše zajedničko vrijedno dostignuće”, kazala je članica Evropskog parlamenta iz Portugala, Elisa Fereira.\nSa istim cijlem i idejom je nedavno uspostavljen evropski fond težak oko 450 milijardi. Do sada, Grčkoj je odobrena povoljna pozajmica od 110 milijardi, a nedavno i Irskoj od 85 milijardi eura. Ukoliko se trend poziva za pomoć nastavi, danas-sutra, moguće Portugal, za njim Španija i Belgija, realnim se čini strahovanje u Evropskoj komisiji da će novac presušiti. Zato je jedan od najžešćih zagovornika povećanja fonda sam predsjednik Komisije Žoze Manuel Barozo koji, ipak, najviše nade za izlazak iz krize polaže u činjenicu da je linija ekonomskog rasta većine država EU krenula naviše:\n“Ove godine bi trebali da vidimo kako bruto nacionalni dohodak raste na oko jedan i po posto, a do godine na 2 posto. Evropski sektor proizvodnje se nevjerovatno dobro oporavlja ovih mjeseci, a uskoro bi smo trebali vidjeti i oporavak sektora zapošljavanja. I, konačno, počinju se nazirati znaci smanjenja javnog deficiota , što treba zahvaliti prije svega mjerama konsolidaciji”.


Uz garancije iz EU preispitaćemo odluku o referendumu\nMilorad Dodik na sjednici Skupštine RS, kad je donesena odluka o referendumu, april 2011\nPredsjednik Republike Srpske Milorad Dodik izjavio je u četvrtak u Foči da će, ukoliko u dijalogu sa EU dobije garancije da će primjedbe tog bh. entiteta o radu Tužilaštva i Suda BiH sadržane u četiri uslova biti "adekvatno tretirane i realizovane", o tome upoznati Narodnu skupštinu RS koja bi trebalo da donese odgovarajuću odluku o planiranom referendumu.\nIstovremeno, u Kancelariji visokog predstavnika i dalje očekuju poništenje odluke o referendum.\nPredsjednik RS Milorad Dodik je rekao da taj bh. entitet ne odustaje od referenduma, ali ukoliko dobije pozitivan signal iz EU, da će se uzeti u obzir zahtjevi koji se odnose na rad Tužilaštva i Suda BiH.\nU tom slučaju, kako je rekao Dodik, od Skupštine RS biće zatraženo da preispita odluku o održavanju referenduma:\n“Mi vodimo intenzivan dijalog sa EU. Evropska komisija ima određene neugodnosti činjenicom da sada bi trebala da se priključi onima koji zagovaraju intervenciju i pravno i političko nasilje u BiH, i biće veoma\nDodik ipak mijenja mišljenje, iznio uslove Zapadu\ninteresantno, ukoliko se ne napravi određeni napredak, vidjeti kako će Evropa opravdati da sankcioniše nešto što sam ona baštini kao svoju najveću vrijednost”, rekao je predsjednik RS:\nVisoki predstavnik u BiH Valentin Inzko u više navrata je do sada ponovio kako će poništiti referendum ukoliko to ne urade vlasti RS.\n“Međunarodna zajednica ne može ignorisati kršenje Dejtonskog mirovnog sporazuma. Zaključci od 13. aprila Narodne skupštine i referendum moraju biti poništeni”, kaže portparolka OHR-a Ljiljana Radetić.\nInzko: Nećemo ispunjavati Dodikove uslove, nego on naše\nVisoki predstavnik u BiH Valentin Inzko izjavio je u četvrtak da nije dovoljno da referendum u RS-u bude odgođen, te da vlast RS-a mora povući ne samo odluku o referendumu, već i sve zaključke koji su 13.aprila usvojeni u Narodnoj skupštini i objavljeni u “Službenom glasniku RS-a”.\nAko toga ne bude, djelovat će međunarodna zajednica. Ukoliko i bude poništio odluku o referendum u RS-u, ne očekuje, kako kaže, da će se srpski predstavnici povući iz zajedničkih institucija BiH.\nU petak ističe rok koji je Inzko dao prije odlaska u SAD vlastima RS-a da povuku odluku o referendum o nametnutim zakonima visokog predstavnika, posebno o Sudu i Tužilaštvu BiH.\nU Sarajevu će u petak zasjedati i Vijeće za implemetaciju mira u BiH (PIC), a uoči te sjednice visoki predstavnik je dodao da bi svi bili sretni da je djelovala sama RS. On će, kaže, predložiti poteze i očekuje podršku ambasadora zemalja PIC-a.


CG: Ruski državljanin vlasnik prvog pasoša u okviru projekta ekonomskog državljanstva – Bankar.rs\nHome/ANALIZE/CG: Ruski državljanin vlasnik prvog pasoša u okviru projekta ekonomskog državljanstva\nCrna Gora je dodelila prvi pasoš u okviru projekta ekonomskog državljanstva i do njega je došao državljanin Rusije, saznaju Vijesti.\n“Sa zadovoljstvom potvrđujemo da je klijent naše firme Henley&Partners bio prvi aplikant koji je i dobio državljanstvo i uspešno okončao postupak dobijanja pasoša po osnovu posebnog programa ulaganja”, kazali su londonskoj centrali firme za podgoričke Vijesti.\nIz kompanije su rekli da je baza klijenata njihove firme zaista svetska, kao i sama kompanija Henley&Partners.\n“Sa 30 kancelarija širom sveta, dobili smo upite za crnogorski program sticanja državljanstva putem ulaganja sa svih kontinenata. Zbog protokola o poverljivosti koji su ugovoreni sa klijentima, ne možemo saopštavati nikakve lične podatke u vezi sa ovom konkretnom ili bilo kojom drugom budućom transakcijom”, rekli su iz te kompanije.\nVijesti od Ministarstva unutrašnjih poslova, koje izdaje pasoše, čekaju odgovor na pitanje ko je od stranaca dobio prvi pasoš u okviru projekta ekonomskog državljanstva, iz koje države dolazi novi investitor i datum kada je prvi pasoš dodeljen.\nIz Henley&Partners smatraju da će uslediti i drugi uspešni postupci i da će se time ostvariti injekcija likvidnosti za crnogorsku ekonomiju bez zaduživanja, ali i otvoriti nove mogućnosti zapošljavanja i pokrenuti šire dinamične društveno-ekonomske šanse od koristi za sve građane Crne Gore.\nVladin trogodišnji program za sticanje ekonomskog državljstva kroz ulaganje u investicije startovao je 1. januara prošle godine i kroz njegovu realizaciju biće dodeljeno dve hiljade pasoša.\nOvogodišnjim budžetom je bilo planirano da se 15 miliona eura slije u državnu kasu po osnovu realizacije tog projekta, ali u rebalansu budžeta ti prihodi nisu projektovani zbog aktuelne krize izazvane pandemijom korona virusa.\nCrna Gora ekonomsko drzavljanstvo pasos


Saopštenje SDSS-a - Radio Borovo 100,7 FM\nPovodom protesta održanog u subotu pred sedištem Srpskog narodnog veća (SNV) u Zagrebu, Glavni odbor Samostalne demokratske srpske stranke (SDSS) sa sednice održane u Vukovaru izrazio je podršku predsedniku SNV-a i saborskom zastupniku SDSS-a Miloradu Pupovcu, uz zaključak kako je reč o “demonstracijama opasnih namera i poruka ekstremne proustaške desnice” . One su, kako se navodi, opasne kako za Milorada Pupovca tako i za delovanje srpskih institucija u Hrvatskoj.\n“Uvrede, pretnje, pozivi na oduzimanje državljanstva i proterivanje iz zemlje te pozdravljanje ustaškim pozdravom ‘Za dom spremni’ i stvaranje atmosfere mržnje i linča prema predsedniku Srpskog narodnog veća, predsedniku Glavne skupštine naše stranke i njenom zastupniku u šestom mandatu Sabora, predstavlja ne samo najgrublju povredu demokratskog političkog pluralizma i nacionalne ravnopravnosti kao temeljnih vrednosti Ustava Republike Hrvatske već i podsticanje na nasilje i mržnju po etničkoj i političkoj osnovi, a što je i Ustavom i zakonom zabranjeno i predstavlja krivično delo”, navodi se u saopštenju za javnost SDSS-a.\nIz te stranke napominju kako uz iskazivanje bezrezervne podrške Miloradu Pupovcu SDSS ostaje privržen demokratskim načelima i vrednostima antifašizma, manjinskih prava i zaštiti žrtava zločina počinjenih za vreme NDH, koju ovakvi ekstremisti veličaju.\n“Tražimo da se našim saborskim zastupnicima omogući sigurnost i nesmetan rad. Takođe tražimo da se institucijama srpske manjine omogući da u miru i sigurnosti obavljaju svoje aktivnosti koje su bazirane na pozitivnom zakonodavstvu Republike Hrvatske i od interesa su kako za manjinsku zajednicu tako i za društvo u celini”, navode iz SDSS-a.


Zemlje Zapadnog Balkana najmanje otporne na lažne vesti\nRadio 021 pre 20 dana\nArmija se sprema za Bugare, a Jenkiji za jun\nSeverna Irska u prijateljskom duelu u Belfastu dočekuje SAD. Severna Irska se večeras bori protiv SAD u prijateljskom susretu na Vindzor Parku u Belfastu, sa ciljem da zaustavi seriju od šest mečeva bez pobede (18.05). Puleni Ijana Baraklafa su u… »\nKeni: Ne plašim se otkaza\nRepublika Irska je pre starta kvalifikacija za Svetsko prvenstvo u grupi „A“ uz Srbiju bila glavni kandidat za drugo mesto i borbu za baraž. Najveće šanse za prvo mesto naravno davane su Portugalu, aktuelnom šampionu Evrope. Međutim, loše su… »\nMondo pre 20 dana\nZanimljiva izjava selektora Srbije posle kiksa Iraca na svom terenu. Zanimljiva izjava selektora Srbije posle kiksa Iraca na svom terenu. I dok je reprezentacija Srbije vodila veliku bitku sa Portugalom u Beogradu, za to vreme, Republika Irska se… »\nNakon portugala, loše vesti: Milenković propušta zbog kartona, a još jedan defanzivac Srbije ne putuje u Baku zbog povrede!\nHot sport pre 20 dana\nOrlovi oslabljeni idu na megdan Azerbejdžanu… Fudbaleri Srbije su odigrali dve od tri utakmice u ovom ciklusu, pala je Republika Irska, upisan je remi za Portugalijom i ostaje gostovanje Azerbejdžanu u Bakuu. Na taj put, ipak neće krenuti defanzivac… »\nPiksi u problemu: Srbija bez trojice u Azerbejdžanu\nORLOVI oslabljeni idu na megdan Azerbejdžanu…. Fudbaleri Srbije su odigrali dve od tri utakmice u ovom ciklusu, pala je Republika Irska, upisan je remi za Portugalijom i ostaje gostovanje Azerbejdžanu u Bakuu. Na taj put, ipak neće krenuti defanzivac… »\nSinoć samo uvertira, čeka nas pravo finale, ko ima bolji raspored, mi ili Portugal?\nSportske.net pre 20 dana\nPorazom Irske od Luksemburga, postalo je jasno ono što smo od početka i znali - Srbija i Portugal su timovi koji će se boriti za prva dva mesta u grupi. Na papiru je možda Irska bila treća reprezentacija, ali su Irci upisali i drugi poraz i već… »\nLudi tiket (-), nedelja, 1.676.367 dinara: Nisu se svi obradovali kiksu Iraca\nUmesto milionskog dobitka utešnih 5.000 dinara. Veliko iznenađenje priredio je Luksemburg slavljem u Dablinu. Dobra je to vest za našu reprezentaciju, s obzirom na to da Republika Irska slovi za najozbiljnijeg kandidata u borbi za drugo mesto… »\nLuksemburg obradovao Srbiju: Šokantan poraz Irske u Dablinu (video)\nSRBIJA je osvojila bod protiv evropskog šampiona Portugala, a na ruku orlova ide i rezultat iz Dablina gde je Luksemburg šokirao Irsku i minimalnim rezultatom odneo sva tri boda. Taj rezultat je povoljan za našu reprezentaciju pošto je Irska slovila… »\nLuksemburg šokirao Republiku Irsku i pobedio u Dablinu\nReprezentacija Luksemburga savladala je Republiku Irsku u Dablinu rezultatom 1:0 i došla do velike pobede na startu kvalifikacija za Svetsko prvenstvo u fudbalu u okviru grupe A. Utakmica koja nije obilovala sa previše uzbuđenja, rešena je u finišu… »\nBlic sport pre 9 satijoš 1 povezana


Partizanov čarobni preokret za pobedu : Nadlanu.com\nPartizanov čarobni preokret za pobedu\nObjavljeno 5. nov 2008. / 00:00:00\nBEOGRAD, 5. novembra 2008. (Beta) - Košarkaši Partizana savladali su milanski Armani Džins sa 81:76 (15:28, 23:27, 28:12, 15:9) u trećem kolu Evrolige i ostvarili drugu pobedu u Grupi C.\nNošeni fantastičnim navijanjem oko 6.500 gledalaca, igrači Pratizana su uspeli da nadoknade zaostatak od 17 poena sa poluvremena.\nPartizan je sa dve trojke odlično započeo utakmicu stekavši prednosti od 11:7 u četvrtom minutu. Međutim, ekipa Milana je koševima Džobija Tomasa preokrenula rezultat i sjajnim šutem došla do velike prednosti, pa je tako prva četvrtina završena je rezultatom 15:28 za goste.\nU nastavku meča situacija se nije bitno izmenila. Košarkaši Partizana nisu uspevali da nadju rešenje za zonsku odbranu Italijana koji su odlično šutirali i u nastavku utakmice stekavši prednost i od 21 poena.\nZaigravši mnogo organizovanije u odbrani, uz zaustavljanje Tomasa, Partizan je ipak uspeo da nadokanadi zaostatak i dana kraju i pobede ekipu iz Milana-\nŠestorica košarkaša Partizana ostvarili su dvocifren učinak u poenima, a najefikasniji je bio Novica Veličković sa 14, dok su po 12 postigli Aleksandar i Stefan Lazme, koji je zabeležio i 10 skokova. Istakao se i Milenko Tepić sa 11 poena, osam asistencija i šest skokova.\nUbedljivo najefikasniji u gostujućem timu, koji je pretrpeo i treći poraz, bio je Džobi Tomas sa 27 poena, dok je Dejvid Hokins ubacio 14.\nTrener košarkaša Partizana Duško Vujošević bio je jako zadovoljan posle dramatične pobede njegovog tima nad Milanom, a uspešne igre njegovog tima u Evroligi nazvao je "čarobnjaštvom".\n"Mi u Evroligi imamo eksprimentalni tim. Stvara se loša atmosfera kada se govori da nam je neki protivnik lak, mi na to nemamo pravo. Ljudi, čarobnjaštvo je težak zanat", rekao je Vujošević novinarima posle triler-meča u Beogradu i pobede njegovog tima nad Milanom 81:76.\n"U Milano je mnogo uloženo, a fali mu četiri igrača. Ja sam pokušavao da pripremim ekipu da zna da nisu lak protivnik i da ne podležu atmosferi. Primili smo 55 poena u prvom poluvremenu i tu timu najviše zameram na borbenosti, jer ako nemamo ekstremnu borbenost, nemamo šansu", kazao je trener "crno-belih".\nPartizan – Armani Džins 81:76 (15:28, 23:27, 28:12, 15:9)


Osetljive grupe mladih | Znanjem do Posla\nE2E priča – Izazovi uključivanja ranjivih grupa mladih na tržište rada\nod strane Sandra Vlatkovic | maj 21, 2019 | Kragujevac, Osetljive grupe mladih, Romi, Teško zapošljive osobe\nKragujevac:„Profesionalna orijentacija i uključivanje na tržište rada ranjivih društvenih grupa“ bila je tema okruglog stola u Srednjoj stručnoj školi u Kragujevcu. Razmenjena su iskustva i primeri dobre prakse, ali i predlozi kako podrška može da se unapredi. Učestvovali su školski pedagozi i psiholozi, predstavnici NSZ, gradske uprave, Regionalne privredne komore, Kancelarije za romska pitanja, Beogradske otvorene škole, Kancelarije za mlade, brokeri programa „Znanjem do posla“ – Razvojnog biznis centra.\nU fokusu okruglog stola bili su mladi do 30 godina, osobe sa invaliditetom, mlade iz hraniteljskih porodica, Romi, mladi bez kvalifikacija.\n„Ranjivi“ u brojkama\nPrema evidenciji filijale Nacionalne službe zapošljavanja u Kragujevcu od ukupno 18.462 nezaposlenih mladi čine 20 posto. Isti je procenat nezaposlenih koji imaju samo osnovnu školu, a sa drugim stepenom obrazovanja je njih 1.170. Više od polovine nezaposlenih sa niskim kvalifikacijama čine žene. Nezaposlenih do 30 godina ima 3.590, osoba sa invaliditetom 1.445, prijavljenih Roma je 301, žena žrtava porodičnog nasilja 10, a mladih iz hraniteljstva troje.\nIz NSZ u Kragujevcu kažu da je za podizanje zapošljivosti ove socijalne grupe važno da stiču baš ona znanja i veštine koje su tražene na tržištu rada.\n„Osetljivim“ grupama nezaposlenih su dostupne mere NSZ, kao i razne stručne obuke. Oni , takođe, mogu da učestvuju i u obukama na radnom mestu po programu „Znanjem do posla“.\nKarijerno savetovanje ranjivih grupa\nPravilnim savetovanjem i profesionalnim usmeravanjem ranjivih grupa prevenira se njihova socijalna isključenost i siromaštvo. U tom smislu, u Kragujevcu već postoje brojne aktivnosti kroz međusektorsku saradnju institucija, ali ima još prostora za unapređenje podrške mladima iz osetljivih grupa koji se teško zapošljavaju.\n„Misija“ dobre procene njihovih sposobnosti, sklonosti, kao i informisanje i savetovanje o budućem zanimanju počinje još u osnovnoj školi.\n„Za profesionalni razvoj je jako bitno da učenici prvo upoznaju sebe i svoje sposobnosti, zatim mogućnosti lokalne sredine – izbor srednje škole, mogućnosti privrede i šanse za zapošljavanje“ smatra psiholog iz Osnovne škole „Stanislav Sremčević“ Mirjana Milčić.\nPrema njenim rečima na izbor učenika o daljem školovanju najvećim delom utiču roditelji. Blizu 70 posto učenika se posle osnovne škole opredeljuje za gimnaziju, ali značajan je i broj učenika koji pri kraju 8. razreda još nema predstavu o daljem školovanju.\n„Uloga psihologa je jako važna, jer rade testiranja i savetodavni rad sa učenicima, a često nam se i roditelji obraćaju i traže podršku kada dete nije odlučno.“\nPoseban „izazov“ su učenici koji rade po prilagođenom individualnom obrazovnom programu i potrebna im je dodatna podrška.\n„U preporuci njihovog zanimanja zajednički rade timovi za profesionalnu orijentaciju u školama i timovi za dodatnu podršku učenicima. Pokušavamo da napravimo najbolji izbor u saradnji sa roditeljima i poznavajući mogućnosti učenika“\nPodrška osetljivoj grupi nastavlja se i u srednjoj školi. U Srednjoj stručnoj školi ističu da je „ bogatstvo“ Kragujevca upravo intersektorska saradnja kroz koju se pronalazi brzo rešenje za svakog mladog čoveka.\n„Zahvaljujući intersektorskoj saradnji izradili smo modele koji su nam bili neophodni da pomognemo učenicima iz ranjivih grupa, da prvo ostanu u sistemu obrazovanja, a onda i da budu obučeni za tražena zanimanja i da se zaposle“ rekla je pedagog SSŠ Sanja Milojević.\nOna je navela i više primera dobre prakse iz škole. U saradnji sa NVO „Romanipen“ škola održava radionice za roditelje i učenike. Tokom leta, organizuje se letnja praksa za đake, a deci iz ranjivih grupa poslodavci uz novčanu naknadu plaćaju i prevoz. Za osetljivu grupu – devojčice, škola organizuje aktivnosti da se prevaziđu predrasude o muškim zanimanjima u mašinstvu.\nOva škola je postala i Centar za kontinuirano obrazovanje gde mladi mogu da nastave sa stručnim obukama za tražena zanimanja i po završetku formalnog obrazovanja.\nIz Beogradske otvorene škola (BOŠ) ističu da je jako bitno direktno savetovanje i podrška .\n„ Pored karijernog savetovanja mladih, sve više se bavimo i osnaživanjem nastavnika u školama, jer im đaci stvarno veruju“ kaže Tamara Stanojević iz BOŠ.\nNavela je da mladi i dalje imaju problem s tim da li da upišu ono što će im donositi zaradu ili ono što vole i ne mogu da pronađu „zlatnu“ sredinu, kao i da ih roditelji „pritiskaju“ šta da upišu kao perspektivno.\nU Osnovoj školi „Dragiša Luković Španac“ u Kragujevcu rade sa osetljivom grupom mladih neobrazovanih ljudi koji su prestareli za redovnu osnovnu školu. To je jedina škola u Kragujevcu u kojoj se sprovodi program Funkcionalnog osnovnog obrazovanja odraslih.\n„Često nam se obraćaju polaznici sa pitanjima u vezi sa profesionalnom orijentacijom, ali najčešće ne u tom smislu šta bi oni želeli, nego nas pitaju da ih uputimo na neki kurs, koji će da im obezbedi zaposlenje. Najčešće ih upućujemo na NSZ „ kaže Aleksandra Mitrović.\nZbog toga bi, kaže ona, bilo korisno da se održavaju radionice na kojima bi im se predstavile sve mogućnosti za stručne obuke ili zaposlenje.\nPrimetila je i da je vrlo malo obrazovnih profila ponuđeno za vanredno obrazovanje u srednjoj školi.\nNova mreža za podršku mladima koji izlaze iz hraniteljstva\nU Centru za porodični smeštaj i usvojenje rade na formiranju međusektorske mreže za aktivnu inkluziju mladih iz hraniteljskih porodica.\n„Biće to prva mreža organizovana u četiri grada – Kragujevcu, Kraljevu, Čačku i Kruševcu. Pozvaćemo sve značajne aktere koji mogu da pomognu u pripremi ili u samom procesu osamostaljivanja mladih po izlasku iz domskog smeštaja ili hraniteljstva“ kaže Ivana Bogdanović.\nOna objašnjava da je ideja da se rade individualni aktivacioni planovi za svaku mladu osobu stariju od 14 godina.\n„ Pozvaćemo predstavnike škola, psihologa, koji može dati pomoć u proceni i planiranju mera da mlada osoba bude osnažena i da se kvalitetnije osamostali i zaposli“\nPrepoznata je i potreba edukovanja savetnika koji direktno rade sa hraniteljima i mladima na porodičnom smeštaju.\n„Oni treba da daju savete hraniteljima, jer sve češće imamo problem da veliki broj mladih upiše potpuno pogrešnu srednju školu, čak 70 posto. Oni se obično rukovode time da u tu školu ide većina drugara, ili da im je škola blizu, ili šta će najlakše da završe.“\nIvana navodi da je potrebna i ozbiljnija procena učenika još u osnovnoj školi i koje su njihove mogućnosti, što je posebno važno za decu sa invaliditetom.\n„Mi sada dobijamo informaciju od hranitelja, oslanjamo se na njihovu procenu i ono što dete može da verbalizuje. Hranitelji obično kažu da dete ništa ne zanima, da ni u čemu nije dobro. I tada je teško i nezahvalno da mi iz Centra koji ne živimo sa tom decom dajemo savete koju školu treba da odaberu. Zato je veoma korisna stručna procena koju ćemo ubuduće dobijati iz škole.“\nU planu je i posebna vrsta obuka za hranitelje za uspešniju podršku mladima u procesu osamostaljivanja.\n„Imaćemo mobilnu aplikaciju koja ima radni naziv Klikom do podrške gde će mladi dobijati informacije o resursima i uslugama u vezi sa hraniteljstvom i zaposlenjem.“\n„Zanat u rukama“ – Informator o deficitarnim zanimanjima\nVažno mesto ima i informisanje ranjivih grupa o potrebama poslodavaca i tržišta rada. U tom cilju urađen je Informator „ Zanat u rukama“, predstavljen na okruglom stolu u kragujevačkoj Srednjoj stručnoj školi.\n„U ovoj brošuri su opisana deficitarna zanimanja, za koja lica bez ili sa najnižim kvalifikacijama mogu da se obuče i zaposle u relativno kratkom vremenskom periodu“ kaže Nemanja Jovičić iz Razvojnog biznis centra (RBC).\nPrema anketi poslodavaca i podataka filijale NSZ u Kragujevcu, najtraženija zanatska zanimanja su: bravar-zavarivač, stolar, šivač, tapetar, pekar-pica majstor, monter suve gradnje, armirač, tesar, farbar-lakirer.\n„ Informator Zanat u rukama biće alat karijernim savetnicima da informišu nezaposlene o potrebama tržišta rada, organizatorima obuka u neformalnom obrazovanju ali i stručnim saradnicima u osnovnim školama u procesu profesionalne orijentacije i informisanja učenika i njihovih roditelja, za koje se proceni da su zanatska zanimanja adekvatan izbor“\nInformator je nastao u okviru projekta „Lokalna partnerstva za zapošljavanje ranjivih grupa“ koji sprovodi RBC u partnerstvu sa gradom Kragujevcom i uz podršku Vlade Švajcarske.


Ofsajd - Blic Sport\nKRALJEVSKO PROKLETSTVO Luki Joviću PONIŠTEN još jedan pogodak u Real Madridu, evo i zbog čega! /FOTO/\nLuka Jović baš nema sreće! Koliko puta ste samo pročitali ovu rečenicu u poslednjih tri meseca. A sada već možemo da govorimo o prokletstvu kada mu je poništen još jedan pogodak!\nFudbaleri Partizana izbegli su poraz od Napretka na svom terenu, pošto su do 1:1 u odloženom meču 6. kola Superlige došli golom Evertona u šestom minutu sudijske nadoknade.\nVIŠE OD REČI Hit reakcija Pikea na gol Ronalda iz ofsajda /FOTO/\nKada je Kristijano Ronaldo postigao gol iz ofsajda na isteku prvog produžetka u revanšu četvrtfinala Lige šampiona između Reala i Bajerna, pokrenuo je lavinu reakcija među kojima se izdvojila ona štopera Barselone Đerara Pikea.\nOfsajdi, peterci i isključenja: Dame, ovo je vaš vodič za razumevanje sporta\nNepisano pravilo je da muškarci više prate sport od žena. Međutim, ima i pripadnica lepše polovine koje jako dobro barataju sportskim rezultatima i informacijama o sportskim događajima.\nPotvrđeno: Parkerovi golovi iz ofsajda, sudija suspendovan! /VIDEO/\nCrvena zvezda je pobedila Vojvodinu sa 3:0, a oba gola zimskog pojačanja Džošue Parkera bila su iz nedozvoljene pozicije.\nDa li je Partizanu opravdano poništen gol? /VIDEO/\nFudbaleri Partizana su i drugi put kiksnuli u prolećnom delu Jelen Superlige, odigrali samo 0:0 na svom terenu protiv niškog Radničkog, a jedini gol koji su postigli poništen im je zbog ofsajda - opravdano ili ne?\nAlba: Ne interesuje me što sam dao gol iz ofsajda\nFudbaler reprezentacije Španije Đordi Alba rekao je da ga ne interesuje što je u kvalifikacionoj utakmici protiv Belorusije sa 4:0 postigao gol posle ofsajda.\nFIFA želi promenu pravila ofsajda i crvenog kartona\nKomitet Svetske fudbalske federacije (FIFA) predvođen Francom Bekenbauerom predložio je promenu pravila ofsajda i revidiranje pravila o dodeli crvenog kartona kod prekršaja koji se kažnjavaju jedanaestercem.\nU Hrvatskoj podignuta 21 optužnica zbog nameštanja utakmica\nŠest meseci nakon masovnog hapšenja u akciji hrvatske policije “Ofsajd”, usmerene na zaustavljanje nameštanja rezultata fudbalskih utakmica, protiv 19 tamošnjih državljana i dva slovenačka podignute su optužnice zbog udruživanja, davanja i primanja mita, kao i zbog prevara i protivzakonitog posredovanja.


Dan sećanja na žrtve saobraćajnih nesreća – Nadlanu.com\nObjavljeno 18. nov 2012. / 13:11:18\nBEOGRAD, 18. novembra 2012. (Beta) – Medjunarodni dan sećanja na žrtve saobraćajnih nesreća obeležen je u nedelju na beogradskom Ušću sadnjom platana u znak sećanja na stradale u udesima u ovoj godini i emitovanjem promotivnih spotova u tržnom centru "Usće".\nBEOGRAD, 18. novembra 2012. (Beta) – Medjunarodni dan sećanja na žrtve saobraćajnih nesreća obeležen je u nedelju na beogradskom Ušću sadnjom platana u znak sećanja na stradale u udesima u ovoj godini i emitovanjem promotivnih spotova u tržnom centru “Usće”.\nDirektor Komiteta za bezbednost saobraćaja Damir Okanovcih pozvao je sve gradjane da odaju počast onima koji su stradali na putevima.\n“Pored stotina hiljada gradjana kojima su u saobraćaju poginuli najbliži, nema danas na žalost nijednog gradjanina Srbije kome nije stradao komšija, kolega, drugar, rodjak i zato se setimo svih žrtava saobraćajnih nezgoda, ali ne zaboravimo da već sutra žrtva može postati svako od nas” istakao je u pisanom saopštenju Okanovcih.\nIz Agencije za bezbednost saobraćaja apelovali su na drzavne organe da preduzmu sve neophodne mere kako bi se smanjio broj nezgoda na putevima, a na gradjane da poštuju saobraćajne propise.\nU prvih deset meseci ove godine u Srbiji se dogodilo više od 31.000 saobraćajnih nesreća u kojima je poginulo 577 ljudi, a povredjeno je oko 15.000, podaci su Agencije za bezbednost saobraćaja.\nOrganizacija Ujedinjenih nacija je 26. oktobra 2005. godine usvojila rezoluciju kojom je pozvala države članice da svaku treću nedelju novembra utvrde kao Medjunarodni dan sećanja na žrtve saobraćajnih nezgoda.\nKuzmanović: Bolje poznajem DS od Djilasa\nU Postojni žrebanje za evropsko prvenstvo